Tenkovski bataljon prikazao svoje sposobnosti u Sremskoj Mitrovici | RTK\nPredsednik Aleksandar Vučić obišao je danas 15. tenkovski bataljon Prve brigade kopnene vojske u kasarni „Boško Palkovljević Pinki“ u Sremskoj Mitrovici, gde prisustvuje prikazima sposobnosti tenkovske čete i modernizovane artiljerijske baterije sistema „Oganj“.\nPredsednika je u kasarni dočekala počasna jedinica garde Vojske Srbije.\nSposobnost tenkovske čete prikazana je na 13 tenkova M84, na kojima je prikazana i praktična obuka te čete, kao i na dve vrste trenažera, od kojih je jedan kompjuterski.\nPredsednik Vučić poručio je da Srbija želi da sačuva vojnu neutralnost, sigurnost, stabilnost i mir, ali i sigurnu odbranu zemlje, ako zatreba.\n„Želimo da sačuvamo vojnu neutralnost, da budemo svoj na svome, ulagaćemo novac i verujem da ćemo, ne želeći da učesgvujemo u bilo kakvoj trci, uvek moći da garantujemo sigurnost, stabilnost i mir. Što ste jači, imaćete snažnije preventivno dejstvo na onoga koji misli da vojnom agresijom može da izvrši neke političke ciljeve“, rekao je Vučić.\nRekao je da će do sada najveća, dodatna finansijska sredstva, biti uložena u odbrambenu industriju.\nVučić je naveo da je danas video obučenost, pripremljenost, posvećenost i predanost u radu tenkista, ali i promene koje se unose u aritiljerijsko-raketne jedinice.\nDodao je da vojska sada raspolaže i sa modularnim vozilima, u kojima je gotovo sve automatizovano, pa je potrebna manja posada, što znači i dvostruko manje rizika za gubitak života.\nAmerikanci, Turci i Nemci brinu o svom čedu, kaže predsednik Vučić, komentarišući vest da je i drugi kontigent oklopnih vozila iz SAD stigao na Kosovo i Metohiju.\n„Mi znamo šta oni dobijaju i šta imaju“, kaže Vučić i dodaje da je zato pre neki dan rekao da teško da će na KiM iz Nemačke biti isporučeni „leopard“ tenkovi.\nVučić kaže da su hameri lepa vozila, ali da ta mala „četiri puta četiri“ vozila ne bi poredio sa velikanima „šest puta šest ili osam puta osam“.\nIstakao je da je, pri tom, sve to uglavnom urađeno u domaćim fabrikama, od FAP-ove platforme, do raketa „Krušika“ i „Prve petoletke“.\n„Do kraja godine imaćemo 12 pasarsa u Vojsci Srbije, sisteme koji imaju i rakete sa strane i 40 mm topove. Vrlo efikasno oružje i oruđe“ najavio je Vučić.\nKaže i da Srbija gleda da osnaži namensku industriju u teškim uslovima, kad ni SAD ne ulazi u ratove i kada nema mnogo tržišta za prodaju oružja.\n„Ne možemo da pratimo poklone i donacije koje pojedine NATO zemlje u okruženju dobijaju od SAD i drugih zemalja i moramo sami da se borimo i čuvamo mir i budućnost“, rekao je Vučić.\nIstakao je da je ponosan na srpske oficire, podoficire i vojnike, navodeći da su plate u poslednjim godinama rasle, ali da to i dalje nisu uslovi kojima bi svi mogli da budu ponosni.\n„Narednih dana najveća narudžbina VS od domaće industrije“\nPredsednik je podsetio da je kasarna u Sremskoj Mitrovici bila bombardovana 1999. godine i da se „čudom opstala“, te da u njoj sada prvi put imamo hangare za naše tenkove.\n„Po tenkovima smo ubedljivo najsnažniji u okruženju, regionu. Izuzetno snažne raketno-artiljerijske jedinice, značajno smo ojačali Ratno vazduhoplovstvo i PVO. Sada je to 20 prema jedan u odnosu na pre osam do 10 godina“, rekao je Vučić.\nPredsednik je naveo da je Srbija pokrenula neke inicijative u pravcu nabavke lovačkih aviona, koji štite borbene u akciji.\nPovodom vesti iz Hrvatske da ta zemlja ni za vreme mandata nove vlade neće uspeti da nabavi nove „migove“ i da će morati da prizemlji stare, rekao je da se mi ne takmičimo sa njima, jer će njima neko drugi da čuva nebo.\n„To je pitanje izbora da li želite da neko drugi čuva vaše nebo ili da budete svoj gospodar. Mi smo se odlučili da sami čuvamo svoje nebo, da budemo svoj gospodar“, podvukao je Vučić.\nTo, dodao je, nije još dovoljno snažno, i zato će se nastaviti sa razvijanjem bombardera i lovačkog dela avijacije, kao i sa najsavremenijim oružjem za PVO.\nPodsetio je da domaća vojna i odbrambena industrija proizvode Lazara, Noru, Miloša, te dodao da će biti izdvojena dodatna sredstva za tu industriju.\n„Naručili smo i narednih dana biće najveća narudžbina Vojske Srbije od domaće industrije“, rekao je Vučić.\nPrikazu prisustvuju ministar odbrane Aleksandar Vulin, ministar poljoprivrede Branislav Nedimović, načelnik Generalštaba Vojske Srbije Milan Mojsilović, te komandant 15. tenkovskog bataljona major Borislav Krnjajić.\nRazvoj raketnog lansera „Oganj“ sa kontrolnim gađanjem završen je prošle godine, a osim što ima novi INS (inercioni navigacioni sistem) i što je dobio brojne digitalizacije i usavršavanje sistema veza, ima i znatno veću brzinu upotrebe.\nOd dolaska na vatreni položaj do ispaljivanja borbenog kompleta, digitalizovanom „Ognju“ je potrebno tri minuta, dok je modelu koji je do sada bio u upotrebi bilo potrebno 26 minuta.\nPrethodno : Zvezda u prijateljskom meču pobedila Napredak sa 2:1 (VIDEO)\nSledeće : Nada Blam – o kulturi ali i o poštovanju pravila u saobraćaju


Ringier Axel Springer je vodeća medijska i digitalna kompanija u Srbiji. Njen portfolio obuhvata brendove Blic, Žena, NIN, Elevate, Original koji su među najčitanijim izdanjima u Srbiji.\nPrepoznajući sve veću potrebu čitalaca za online informacijama, kompanija je intenzivno uložila u razvoj portala. Blic.rs, Noizz.rs, Pulsonline.rs, Zena.rs, Nekretnine.rs, Mojauto.rs kao i forum Ana.rs su ubrzo postali najposećeniji online portali.\nKompanija je u oktobru 2015. pokrenula Media Impact Srbija, novi prodajni sektor koji nudi klijentima integrisanu komunikaciju kao i usluge oglašavanja kroz različite medijske kanale sa fokusom na digitalne tehnologije.\nKompanija je osnovana 1996. a od 2010. je deo novoosnovane medijske grupacije Ringier Axel Springer Media AG, koja takođe posluje u Poljskoj, Slovačkoj, Mađarskoj, Estoniji, Letoniji i Litvaniji.


NUNS i NDNV: SNS novcem građana kupio TV Prvu i O2 - Glas Zaječara\nHome Društvo NUNS i NDNV: SNS novcem građana kupio TV Prvu i O2\nNUNS i NDNV: SNS novcem građana kupio TV Prvu i O2\nIako su i Prva televizija i O2 i do sada bile naklonjene partijama na vlasti, očigledno da je procenjeno da treba ukloniti pojedine sadržaje u kojima se mogu čuti kritički tonovi, kao i da treba dodatno favorizovati SNS. Ove dve televizije će se, po svemu sudeći, pretvoriti u rezervoar partijskog novca i uticaja, smatraju NUNS i NDNV.\nTakođe ova udruženja smatraju da je mehanizam stranačke kupovine medija već viđen na lokalnom nivou, a jedan od najdrastičnijih slučajeva je kupovina Novosadske TV i Dnevnika od strane portala Srbija Danas, bliskog SNS-u, poznatom po dramatičnom kršenju Kodeksa novinara Srbije.\nSvakodnevne, dramatično loše vesti koje stižu sa medijske scene postavljaju pitanje smisla nastavljanja dijaloga novinarskih i medijskih udruženja sa predstavnicima vlasti kažu u NUNS-u i NDNV-u.\nPrethodni tekstZaječarci o poskupljenju hleba: Novi udar na kućni budžet!\nNaredni tekstLampice iz budžeta ispumpavaju parice: 3.473.597,98 dinara izdvojeno za dekorativnu rasvetu ove godine!


Izvor: VOA, 01.Dec.2020, 23:08\nAmerički sekretar za pravosuđe Vilijam Bar rekao je u utorak da Sekretarijat za pravosuđe nije pronašao dokaze o rasprostranjenoj izbornoj prevari koji bi promenili ishod predsedničkih izbora 2020. godine. Bar je to saopštio uprkos tvrdnjama aktuelnog predsednika Donalda Trampa o izbornoj krađi i odbijanju da prizna poraz na izborima, na kojima je pobedio demokrata Džo Bajden. U intervjuu za Asošijeted pres, Bar je rekao da su američki tužioci i agenti Federalnog istražnog biroa (FBI) razmotrili određene pritužbe i informacije koje su dobili, ali da nisu pronašli dokaze koji bi promenili ishod izbora. "Do danas, nismo videli da postoji prevara u obimu koji bi doveo do drugačijeg ishoda na izborima", rekao je Bar za AP. Bar je, kako ocenjuje AP, jedan od najvećih Trampovih saveznika. Pre izbora je više puta tvrdio da je glasanje poštom naročito podložno prevari, u trenutku kada su Amerikanci zbog pandemije koronavirusa glasali na taj način, umesto odlaska na birališta. Ubrzo nakon što su objavljeni Barovi komentari, Tramp je tvitovao nove neosnovane optužbe o izbornoj krađi. Njegov advokat Rudi Đulijani i izborni štab objavili su saopštenje u kojem tvrde da "uz dužno poštovanje za sekretara za pravosuđe, nije postojala nikakva istraga". Bar je prošlog meseca naložio federalnim tužiocima širom zemlje da istražuju bilo koje "značajne navode" o izbornim nepravilnostima, ako postoje, pre zvanične potvrde izhoda izbora, uprkos tome što nije bilo dokaza o rasprostranjenoj prevari. Barova direktiva omogućila je tužiocima da zaobiđu dugogodišnju praksu Sekretarijata za pravosuđe, kojom se obično zabranjuju takvi potezi pre potvrde izbornih rezultata. Glavni zvaničnik sekretarijata za izborna krivična dela je ubrzo posle izdavanje te direktive najavio da će podnesti ostavku. Trampov pravni tim, predvođen Rudijem Đulijanijem, iznosi neosnovane tvrdnje o zaveri demokrata da ubace miliona nelegalnih glasova u izborni sistem. Takođe je podneo niz tužbi u ključnim državama, u kojima se tvrdi da stranački posmatrači nisu mogli da jasno vide biračka mesta na nekim lokacijama i da je zbog toga bilo ilegalnih radnji. Tužbe su međutim odbačene zbog nedostatka dokaza. Republikanci u nekim državama su podržali Trampa i izneli slične tvrdnje. Tramp odbacuje rezultate izbora na Tviteru i u intervjuima, mada je njegova administracija saopštila da su izbori 2020. godine bili najbezbedniji ikada. Predsednik je nedavno dozvolio da njegova administracija počne prenos vlasti na Bajdena, iako i dalje odbija da prizna da je izgubio. Problemi na koje ukazuju Trampov izborni štab i njegovi saveznici su uobičajeni na svakim izborima: problemi sa potpisima, kovertama u kojima su glasački listići i poštanskim žigovima na glasačkim listićima poslatim poštom, kao i mogućnost da mali broj listića bude pogrešno odbačen ili izgubljen. Pravna zastupnica Sidni Pauel takođe je iznosila neistinite tvrdnje o izbornim sistemima koji menjaju glasačke listiće, nemačkim serverima na kojima se nalaze podaci o američkim biračima i izbornim serverima proizvedenim u Venecueli, "po nalogu Huga Čavesa". Trampov pravni tim se distancirao od Pauel nakon intervjua u kojem je zapretila da će "razneti Džordžiju" tužbom "biblijskih razmera". Bar nije pomenuo Pauel po imenu, ali je poručio: "Postoji jedna tvrdnja o sistemskoj krađi, a to je da su mašine u suštini programirane da promene izborne rezultate. Sekretarijati za unutrašnju bezbednost i pravosuđe su to razmotrili i do sada nismo videli ništa što bi to potvrdilo". Dodao je da ljudi pogrešno smatraju da bi federalni krivični pravosudni sistem trebalo koristiti za optužbe koje bi trebalo da se iznose u građanskim tužbama. Naglasio je da bi pravni lek za te tužbe trebalo da bude istraga koju bi sproveli državni ili lokalni zvaničnici, a ne Sekretarijat za pravosuđe. Bar je rekao da prvo mora da postoji osnova za tvrdnje da postoji krivično delo koje treba istražiti. “Većina tvrdnji o prevari odnosi se na poseban set okolnosti ili aktere ili ponašanje. Nije reč o sistemskim optužbama. Neke su bile šire i potencijalno obuhvataju nekoliko hiljada glasova. I one su razmotrene", zaključio je sekretar za pravosuđe. Bar imenovao specijalnog tužioca U međuvremenu, Bar je objavio da je imenovao federalnog tužioca Džona Durama za specijalnog tužioca koji će nastaviti da istražuje početke vladine istrage o ulozi koju je Rusija imala u Trampovoj izbornoj pobedi 2016. godine. Duram, tužilac iz Konektikata, će imati veću nezavisnost u istrazi koju već sprovodi, a radiće pod istim uslovima pod kojim je radio i bivši specijalni tužilac Robert Maler koji je istraživao da li je Trampov izborni štab bio u dosluhu sa Moskvom. Duram, čije imenovanje je stupilo na snagu 19. oktobra, nastaviće da istražuje da li su vodeći zvaničnici obaveštajnih agencija i organa za sprovođenje zakona za vreme Obamine administracije počinili krivična dela kada su pokrenuli istragu Trampove kampanje. Bar je za AP rekao da će se Duram u svojoj istrazi više fokusirati na postupke agenata FBI-a koji su radili na istrazi Rusije.\nAmerički sekretar za pravosuđe: Nema dokaza o izbornoj prevari\nIzvor: RTS, 02.Dec.2020, 00:04\nAmerički sekretar za pravosuđe Vilijam Bar rekao je da Sekretarijat za pravosuđe nije pronašao dokaze o rasprostranjenoj izbornoj prevari koji bi promenili ishod predsedničkih izbora 2020. godine. . Vilijam Bar je to saopštio uprkos tvrdnjama aktuelnog predsednika Donalda...


- Pronalazak novca za film uvek je problematično, posebno kada je nezavisna kinematografija u pitanju, gde je teško prikupiti čak i mali budžet - rekao je Branko.\n- Rešili smo da to uradimo uz pomoć kampanje na kikstarter platformi, da potencijalnoj publici damo šansu da uključi u stvaranje filma "Red".\nTomović ističe da su Dejvid Linč, Tim Barton i Daren Aronofski njegovi rediteljski uzori, ali da se nada da će uspeti da ostavi svoj pečat na filmu.\nPre nego što je rešio da se upusti u rediteljske vode, Tomović je studirao na prestižnom Institutu za film i teatar "Li Strasberg" u Njujorku, i proveo je deset godina kao glumac radeći sa uglednim režiserima.\nBranko je dobrio brojne nagrade i priznanja na međunarodnim filmskim festivalima. Glumio je sa Kiferom Saterlendom u seriji "24", sa Bredom Pitom u filmu "Fury", sa Metom Dejmonom u "Bornovom ultimatumu", kao i u britanskom hororu "Entity". Uskoro će se pojaviti u hit seriji "Homeland", kao i u trileru "City of Tiny Lights". Srpska, ali i svetska publika s nestrpljenjem očekuje i film "Tesla" o našem slavnom naučniku, u kojem Tomović igra glavnu ulogu.


Roboti kao negovatelji starih i nemoćnih - Penzin\nPočetna Magazin Godine Tehnologija i obrazovanje Roboti kao negovatelji starih i nemoćnih\nRobot Telenoid R1 pomaže starijima u komunikaciji sa decom i unucima u kući ili u domu za negu starih lica.\nSamo u SAD će do 2020. godine biti potrebno 70 odsto više negovatelja starih i nemoćnih. Međutim, plate su relativno male, oko 21 hiljadu dolara godišnje, pa ni posao nije popularan.\nNaslednici nemaju novca da plaćaju negu, a sve manje imaju vremena i strpljenja da sami pomažu onemoćalim roditeljima. Zato stručnjaci veruju da roboti mogu da premoste ovaj problem i već uveliko razvijaju tehnologije koje bi to omogućile.\nIpak, istovremeno postavljaju pitanje: Da li možemo brigu o starim ljudima prepustiti mašinama umesto da im se sami posvetimo? (Vidi na linku kako je ova tema obeđena u filmu Robot i Frenk)\nNedavna studija kaže da stariji jesu zainteresovani za pomoć robota u kući, ali da izgled robota igra veliku ulogu u poverenju. Stariji veruju da su za mehaničke radnje po kući pouzdaniji roboti koji izgledaju kao mašine, ali ipak žele robota sa „ljudskim likom“ koji bi im, na primer, govorio koji lek, i kada, treba da uzmu.\nFoto: robot Telenoid R1, kompanije Eager koji su dizajnirali istraživači univerziteta u Osaki, izašao u prodaju jeseni 2010. godine; napravljen je da pomogne u obrazovanju i komunikaciji u procesu nege starih osoba.\nTags:istraživanjeJapanlekovipomoć u kućirobot\nNemački studenti medicine "u koži" starih\nTri najbolje zemlje za penziju u 2013. godini


Postavio: eTrebinje Utorak, 26.10.2021. 0\nU Trebinju je danas počela sa radom Mobilna klinika, u organizaciji Ruske humanitarne misije na Balkanu /RHM/, u kojoj će stanovnici istočne Hercegovine narednih dana moći da obave besplatne visokokvalitetne medicinske preglede.\nU Mobilnoj klinici je doktor predsjednika Ruske Federacije Vladimira Putina Viktor Belinski danas pregledao Trebinjce, objavljeno je na “Fejsbuk” stranici Bolnice Trebinje.\nPočetku rada Mobilne klinike u Trebinju prisustvovao je gradonačelnik Trebinja Mirko Ćurić sa saradnicima i direktor RHM za Balkan Branimir Nešić.\nMobilna klinika, u vidu specijalno opremljenog ambulantnog vozila, počela je da radi na trebinjskoj gradskoj pijaci, gdje Trebinjci mogu da obave opšte fizikalne preglede, a dostupan je EKG i ultrazvuk.\nSa ruskim doktorom Belinskim, specijalistom anesteziologije i reanimatologije, rade i specijalisti i specijalizanti, kao i prateće osoblje trebinjske Bolnice.\nIz te zdravstvene ustanove pozivaju sve zainteresovane građane da dođu na besplatan pregled, za koji nije potrebna uputnica porodičnog ljekara, nego samo lična karta i specijalistički nalazi ukoliko osoba već ima potvrđenu dijagnozu.\nGrađani za bilo kakva pitanja o ovoj temi mogu da se informišu i putem broja telefona 065/621-115.\nMobilna klinika će sutra od 8 do 14 časova ordinirati u Mjesnoj zajednici Tini, u četvrtak, 28. oktobra, u Gorici, u petak, 29. oktobra, na Zupcima, a u subotu, 30. oktobra, u Ljubomiru od 8 do 11 časova i u Lastvi od 12 do 14 časova.\nNakon toga klinika će ordinirati i u ostalim hercegovačkim opštinama – Bileći, Gacku, Ljubinju, Berkovićima i Nevesinju.\nMobilnu kliniku pokrenula je Ruska humanitarna misija na Balkanu, kao nevladina humanitarna organizacija u saradnji sa Bolnicom Trebinje.\nRadi se o specijalno opremljenom ambulantnom vozilu u kome mogu da se obave preventivni pregledi.\nOvaj projekat je posebno značajan za stara i iznemogla lica kojima je otežan odlazak u medicinske ustanove, kao i za sve socijalno ugrožene građane koji tu mogu da dobiju najkvalitetniju medicinsku pomoć.\nOtmica u Gacku, uhapšen dvojac iz Trebinja\nPoznata imena uhapšenih Trebinjaca u današnjoj akciji SIPE\neTrebinje Utorak, 23.11.2021.\nSIPA: Pretresi u Trebinju, oduzeta marihuana, oružje i eksploziv\nNa kovid odjeljenjima manje pacijenata nego prethodnih dana


Objavljen novi snimak testiranja ruske hipersonične rakete (video) - Sputnjik Srbija\n14:51 30.12.2018 (osveženo 15:38 30.12.2018) Preuzmite kraći link\nOsim lansiranja rakete, čiji je video-snimak objavilo Ministarstvo odbrane, na filmu se nalaze i snimci iz Nacionalnog centra za upravljanje odbranom.\nRaketne probe su održane 26. decembra u prisustvu predsednika Rusije Vladimira Putina. Raketa je lansirana iz Dombarovskog (Orenburgska oblast) na uslovnu metu na poligonu Kura na Kamčatki.\nOčekuje se da će prvi puk sistema sa blokom „Avangard“ stupiti na borbenu dužnost u Dombarovskoj diviziji 2019. godine.\n„Avangard“ je mobilni raketni sistem strateške namene sa interkontinentalnom balističkom raketom sposobnom da prelazi značajne udaljenosti u gustim slojevima atmosfere brzinama većim od brzine zvuka.\nraketni sistem "Avangard", Rusija


Vesti online / Vesti / Svet / Putin: Jasno je koga su Amerikanci izabrali\nPutin: Jasno je koga su Amerikanci izabrali\nRuski predsednik Vladimir Putin izjavio je danas da je očito da je opozicioni lider Aleksej Navaljni izbor Vašingtona za ruskog predsednika, zbog čega se žale što mu nije dozvoljeno da se kandiduje.\nViše nego očigledno da Amerika navija za Navaljnog: Vladimir Putin\nRuska centralna izborna komisija prošlog meseca je saopštila da Navaljni ne može da učestvuje na izborima za predsednika zbog uslovne zatvorske kazne, prenosi Rojters.\nTu odluku kritikovale su i SAD i EU, dok je Navaljni rekao da će ohrabrivati ljude da bojkotuju glasanje.\n- Osoba koju pominjete nije jedina kojoj nije dozvoljeno da učestvuje, ali iz nekog razloga oni ne pričaju o drugim ljudima. To očito pokazuje želje američke administracije, kada se radi o tome koga žele da vide na čelu druge države - rekao je Putin.\nGovoreći o odnosima SAD i Rusije, Putin je kazao da je na Vašingtonu da poboljša odnose dve države.\nOn je ponovio da su navodi o mešanju Rusije u izbore besmislica i da se nada da će Vašington shvatiti da ti navodi štete američkim interesima.\n* Trka za predsednika Rusije: Ko će sve na crtu Putinu?\n* Putin ne sme da ima rivala\n* Rusija upozorava Evropu: Ne mešajte se u naše izbore!\n* Putin formira izborni štab, svi članovi radiće volonterski\nSVET Putinov asimetrični napad: Niko ne zanemaruje rusku pretnju kao Tramp


Lažna vest: Polovina raseljenika sa Donbasa ne može da nađe posao u Ukrajini | StopFake\nViše od polovine interno raseljenih lica koji su napustili Donbas ne može da nađe posao na teritoriji Ukrajine, pišu ruski i ukrajinski mediji 9. april. Ove vesti se pozivaju na studiju Ukrajinskog nacionalnog sistema za monitoring interno raseljenih lica ali ne daju nikakv link koji bi uputio na studiju koju citiraju. Oni takođe tvrde da su ti raseljenici onda primorani da se vraćaju na teritorije sa kojih su prethodno pobegli. jer nisu u stanju ni da seni obezbede normalne uslove stanovanja.\n„Studija pokazuje da je 44% interno raseljenih lica zaposleno, 48% je ekonomski neaktivno i 24% je penzionisano. Zbog užasnih životnih uslova i stambenih problema, mnoge raseljene osobe su prisiljene da se vrate na teritorije van kontrole Ukrajine ”, piše Ukraina.ru .\nMinistarstvo za socijalnu politiku Ukrajine, Ministarstvo privremeno okupiranih teritorija zajedno sa Međunarodnom organizacijom Ujedinjenih nacija za migracije predstavilo je studiju o problemima s kojima se suočavaju raseljena lica u Ukrajini. Studija se zasniva na anketama, fokus grupama, telefonskim i ličnim intervjuima 6500 interno raseljenih lica. Trenutno ima oko 1.6 miliona zvanično registrovanih raseljenih lica.\nStudija se bavi problemima zapošljavanja sa kojima se suočavaju raseljena lica u Ukrajini (str. 12-14) i zaključuje da je ekonomski neaktivno stanovništvo iznosilo čak 48% od svih ispitanika. Najveće učešće imaju penzioneri (24%); 15% su bili ljudi koji su radili kućne poslove, brinuli o deci ili drugim osobama u domaćinstvu, 4% su bile osobe sa invaliditetom, 4% su bile studenti i 1% su bile nezaposlene osobe koje ne traže zaposlenje.\nPo poslednjim rezultatima istraživanja IOM-a, 44% interno raseljenih lica je trenutno zaposleno, dok je pre raseljavanja oko 60% onih koji su trenutno raseljeni imalo posao.\nMeđu anketiranim IRL, 52% je bilo ekonomski aktivno, uključujući ispitanike koji su ili zaposleni (44%) ili aktivno traže zaposlenje i spremni su da počnu da rade u periodu od dve nedelje (8%).\nIOM redovno sprovodi istraživanja o situaciji IRL u Ukrajini od marta 2016. godine. U ovom poslednjem, dvanaestom krugu, sprovedenom u oktobru i decembru 2018. godine, intervjuisano je 2.403 ispitanika lično i 4.044 putem telefona.\nPro-ruski sajtovi su izvrnuli rezultate ovog istraživanja i time su želeli da prikažu daleko teže uslove pod kojima IRL žive u Ukrajini nego što oni zaista jesu.


Tanjug 21. januara 2021. 11:14\nBEOGRAD – Sve veći broj građana koristi usluge onlajn plaćanja domaćom karticom, koja se trenutno prihvata u više od 750 onlajn prodavnica u Srbiji, kažu u Narodnoj banci Srbije.\nBroj trgovaca koji prihvataju plaćanje Dina karticom u svojim internet prodavnicama je u stalnom porastu, objavila je centralna banka na svom sajtu.\nTo je, kako je navedeno, naročito značajno u periodima kakav je od početka pandemije virusa korona, kada je preporučljivo daljinski obavljati što je moguće više kupovina.\nIstovremeno, svakog meseca sve je više korisnika koji obavljaju internet plaćanja domaćom karticom.\nSamo u decembru domaćom Dina karticom ostvareno je više od 280.000 onlajn kupovina u iznosu većem od 600 miliona dinara, sa tendencijom neprekidnog povećanja.\nMeđu prodajnim mestima na kojima se može plaćati domaćom karticom na internetu nalaze se onlajn prodavnice gde se mogu nabaviti roba i usluge koje se tradicionalno kupuju odnosno plaćaju preko interneta.\nTo su: knjige, tehnicka roba, avio-karte, ulaznice za različite događaje, igračke, odeća i obuća, ali i one preko kojih se mogu platiti komunalne (www.infostan.rs), usluge domaćeg operatora mobilne telefonije Telekom Srbija a.d. (www.mts.telekom.rs), ali i svakodnevne kupovine kod tri najveca trgovinska maloprodajna lanca u zemlji (Delez, Merkator S i Univereksport).\nNBS podsećamo i da je Dina karticom moguće plaćati i na internet prezentacijama državnih agencija i institucija, poput Agencije za privredne registre i portala eUprava.


Vladimir Dašić do kraja sezone u Olimpiji\nSve vijestiSavezSelekcijeTakmičenja\tAnketa Kakav rezultat očekujete od ženske reprezentacije na Eurobasketu u Francuskoj?\tEliminacija u preliminarnoj fazi\tPlasman u drugu fazu\tPlasman u četvrtfinale\tProlaz među četiri najbolja tima\tVladimir Dašić do kraja sezone u Olimpiji\tčetvrtak, 05 januar 2012 15:17 Crnogorski reprezentativac Vladimir Dašić novi je igrač Olimpije - sa klubom iz Ljubljane potpisao je ugovor do kraja sezone. Nakon što je prije desetak dana raskinuo ugovor sa rimskom Lotomatikom, 23-godišnji igrač dobio je ponude nekoliko klubova, ali je najbolji slovenački tim bio najkonkretniji i angažovao našeg reprezentativca.\nVladimir Dašić nije dugo čekao novi angažman nakon što je nedavno raskinuo ugovor sa rimskom Lotomatikom - krilni igrač crnogorske reprezentacije potpisao je ugovor sa Olimpijom, čiji dres će nositi do kraja sezone.\nNakon što je poslije raskida ugovora sa Lotomatikom postao slobodan igrač, 23-godišnji Podgoričanin imao je ponude nekoliko klubova, između ostalih i Efesa i Galatasaraja, ali je najbolji slovenački tim bio najkonkretniji i angažovao našeg reprezentativca.\nNa dovođenju Dašića insistirao je trener Olimpije Sašo Filipovski, sa kojim je crnogorski reprezentativac u drugom dijelu prošle sezone sarađivao u Lotomatici.\n- Zadovoljan sam uslovima koje sam dobio i činjenicom da ću ponovo sarađivati sa trenerom Filipovskim. Nakon što sam odlučio da napustim redove Lotomatike zbog činjenice da nijesam imao dobru saradnju sa trenerom Linom Lardom i raskinem ugovor koji mi je isticao na kraju naredne sezone, imao sam ponude nekoliko klubova, ali sam se na kraju odlučio za Olimpiju. Oni su bili najkonkretniji i na kraju smo postigli dogovor na obostrano zadovoljstvo - kazao je Dašić za sajt Košarkaškog saveza Crne Gore.\nCrnogorski reprezentativac u petak će odraditi prvi trening sa novim klubom, a u dresu Olimpije mogao bi da debituje već u nedjelju na meču 14. kola ABA lige u gostima protiv Zlatoroga.\nDašić je ponikao u redovima Budućnosti za koju je igrao do 2009. godine, nakon čega je potpisao ugovor sa madridskim Realom.\nBio je na pozajmici u Gran Kanariji, a u oktobru 2010. godine potpisao je ugovor sa Lotomatikom, čiji dres je nosio do 23. decembra prošle godine, kada je odlučio da raskine ugovor sa klubom.


Misija EU: pritisak na birače na severu Kosova | Politika | DW | 09.10.2019\nOdmah nakon povratka s Kosova u Brisel, poslanica Evropskog parlamenta za nemačku stranku Zeleni i šefica posmatračke misije Evropske unije na upravo održanim prevremenim parlamentarnim izborima na Kosovu, Viola fon Kramon-Taubadel, u razgovoru za DW ocenjuje da su izbori prošli „zapanjujuće dobro“ i bez većih incidenata.\nOna pritom posebno ističe činjenicu da su izbori, uzimajući u obzir kratak rok za pripremu, bili veoma dobro organizovani i pripremljeni. „Centralna izborna komisija obavila je veoma dobar posao, na vreme je pripremila materijale, što bi trebalo istaći zbog komplikovanosti procesa na Kosovu koji je još složeniji nego u Nemačkoj“, rekla je Fon Kramon-Taubadel za DW.\nNemačka političarka je pojedine zahteve za naknadnim prebrojavanjem glasova ocenila kao preuranjene. „Prvo treba prebrojati glasove iz dijaspore, pa tek nakon toga razgovarati o eventualnom naknadnom prebrojavanju glasova“, rekla je Fon Kramon-Taubadel.\nPritisak na opoziciju na severu Kosova\nOzbiljniji problemi pojavili su se na severu Kosova s pretežno srpskim stanovništvom. „Tu je vršen velik pritisak na građane da glasuju za jednu stranku, a to je, imajući u vidu potrebu ravnopravnih i transparentnih izbora, veliki problem“, rekla je za DW Fon Kramon-Taubadel.\nOna je objasnila kako su članovi posmatračke misije u razgovoru s kandidatima opozicije saznali za „neverovatan pritisak“ na glasače i članove stranaka. „Ima primera gde su ljudi otpuštani, a to je već stepen pretnje po egzistenciju koji je urodio time da se mnogi nisu usudili da svoj glas daju nekoj drugoj stranci“, kaže Fon Kramon-Taubadel. Ona kaže da je pritisak vršen, ne samo na članove izborne komisije ili osoba koja su se otvoreno stavile na stranu neke opozicione stranke, već i na članove njihovih porodica, posebno ako se radi o osobama zaposlenima u javnom sektoru.\nIzbori su prošli „zapanjujuće dobro“, s izuzetkom severa Kosova, ocenjuje šefica posmatračke misije EU\n„Opozicija je konstantno optuživana da je nepatriotska i ne-srpska. To je veoma otežalo njihovu situaciju na izborima“, tvrdi Fon Kramon-Taubadel. Ona spominje i internet-kompaniju MTS (Mobile Telephony of Serbia) koja je na sam dan izbora korisnicima poslala poruku u kojoj se poziva na biranje Srpske liste.\nPolitičarka EU stekla je utisak da se vlasti u Prištini premalo brinu o srpskom stanovništvu na severu Kosova. „Zbog toga što Priština ne čini mnogo, Beograd ima mnogo prostora, te diktira pravila i ton, i to stvar čini komplikovanom“.\nProblemi s netransparentnošću\nKao dalji ozbiljni problem proteklih parlamentarnih izbora na Kosovu, Fon Kramon-Taubadel ukazuje na nedostatak transparentnosti finansiranja kampanje. „Problem je u tome što nema mehanizama koji bi stranke prisilili da otvoreno prikažu svoje finansije: odakle dolazi novac, za šta se troši i ko su donatori. Stranke su tek naknadno obavezne da predoče informacije, ali ni to nije dovoljno. Isto tako, nedostaju mehanizmi sankcionisanja u slučaju neispunjavanja te obaveze. To je veliki problem, jer je u kampanju uloženo mnogo novca bez da mi uopšte znamo otkuda je taj novac došao“, kaže poslanica Evropskog parlamenta.\n-pročitajte još: Vreme realne politike na Kosovu\nOna dodaje da će u predlozima koje će posmatračka misija dati u svom konačnom izveštaju početkom decembra, jedna od preporuka biti i promena zakona čime bi se obezbedilo da finansiranje kampanje bude transparentnije. „Mi ćemo s novom vladom na Kosovu razgovarati o tom problemu“, zaključila je Viola fon Kramon-Taubadel.\nPovezani sadržaji Kosovo, Evropa, Evropa, Kosovo, Evropska unija\nKljučne reči Kosovo, izbori, sever Kosova, Viola fon Kramon-Taubadel, Evropska unija, Evropa\nTrajni link https://p.dw.com/p/3Qx3Z


Osam poena Jokića u porazu Denvera, Kari ubacio 51 poen za pobedu Voriorsa\nBeta 4. februara 2016. 09:35\nKošarkaši Jute pobedili su noćas na svom terenu Denver sa 85:81 i ostvarili četvrtu uzastopnu pobedu u NBA ligi, a za poraženi tim igrao je srpski košarkaš Nikola Jokić i postigao osam poena.\nJutu su do pobede predvodili Derik Fejvors sa 16 poena, 10 skokova i šest blokada i Gordon Hejvord sa 16 poena i pet asistencija. U petoj uzastopnoj pobedi Jute nad Denverom učestvovao je i Rudi Gober sa 12 poena.\nU ekipi Denvera, koja je pretrpela 31. poraz u sezoni, najefikasniji je bio Danilo Galinari sa 24 poena, a Kevin Farid dodao je 14 poena. Srpski košarkaš Nikola Jokić igrao je 29 minuta i postigao je osam poena, uz šest skokova i četiri asistencije.\nKošarkaši Golden Stejta pobedili su na gostujućem terenu Vašington sa 134:121 i ostvarili osmu uzastopnu pobedu. Šampione NBA lige je do pobede predvodio Stefen Kari sa 51 poenom, sedam skokova i dve asistencije. On je postigao 11 „trojki“ i izjednačio rekord karijere, a pogodio je 13 od prvih 14 šuteva na utakmici i prvo poluvreme završio sa 36 poena.\nKlej Tompson dodao je 24, a Drejmond Grin ostvario je „tripl dabl“ učinak od 12 poena, 10 skokova i 12 asistencija.\nU ekipi iz Vašingtona najbolji je bio Džon Vol sa 41 poenom i 10 asistencija.\nSan Antonio je pobedio Nju Orleans sa 110:97 i ostvario 27. uzastopnu pobedu na domaćem terenu, ukupno 36. vezanu računajući i prošu sezonu. Lamarkus Oldridž predvodio je Spurse do pobede sa 36 poena, a u poraženom timu Entoni Dejvis bio je najefikasniji sa 28 poena i 10 skokova. Srpski košarkaš Boban Marjanović nije igrao u ekipi San Antonija.\nKošarkaši Minesote pobedili su Los Andjeles Kliperse sa 108:102 i prekinuli niz od pet poraza, odnosno 12 uzastopnih poraza na gostujućim terenima. Minesotu su do prve pobede nad Klipersima u poslednjih 14 utakmica u Los Andjelesu predvodili Endru Vigins sa 31 poenom i Zek Lavin i Karl Entoni Tauns sa po 17 poena. Srpski reprezentativac Nemanja Bjelica nije igrao za pobednički tim.\nKris Pol i Džamal Kroford postigli su po 21 poen za Kliperse, koji su prekinuli niz od četiri pobede.\nOklahoma je pobedila Orlando sa 117:114 uz treći uzastopni „tripl dabl“ Rasela Vestbruka od 24 poena, 19 skokova i 14 asistencija. Pobedu Tanderu doneo je Kevin Durent „trojkom“ pola sekunde pre kraja utakmice. On je meč završio sa 37 poena. Viktor Oladipo je sa 37 poena bio najefikasniji u ekipi Orlanda, koja je izgubila 14. put u poslednjih 16 utakmica.\nŠarlot je pobedio Klivlend sa 106:97 i prekinuo njegov niz od pet pobeda, Majami je pobedio Dalas sa 93:90, a Boston je pobedio Detroit sa 102:95 i ostvario šestu uzastopnu pobedu na domaćem terenu, ukupno sedmu u poslednjih osam utakmica.\nIndijana je pobedila Bruklin sa 114:100 i nanela mu peti uzastopni poraz, Čikago je pobedio Sakramento sa 107:102, a Atlanta je pobedila Filadelfiju sa 124:86 i nanela joj 42. poraz u sezoni.\nNBA: Jokić 17, Bogdanović 14, Bjelica bez poena\nBarselona u osmini finala Lige šampiona, Bazel pobedio Junajted\nČelsi u osmini finala Lige šampiona\nDan D za Zvezdu i Partizan: Samo pobede za „srpsko…\nBarselona u osmini finala Lige šampiona, Bazel pobedio…\nO'Saliven možda odsutan sa Svetskog prvenstva zbog…


MjuzNews | Vesti iz sveta muzike - Masters Of Free Style u subotu u Ilegali (20.4.) - Domaca muzika i autori\nU subotu, 20. aprila, u Klubu Ilegala, održava se nesvakidašnje, a već treće po redu veče pod nazivom MOFS. Radi se o skraćenici za Masters Of Free Style, što je zapravo mini festival koji za svrhu ima predstavljanje najboljih „bacača rima“ u slobodnom stilu u našem regionu. Za neupućene ovo znači da MC-evi na sceni izvode rime koje smišjaju u tom trenutku, na licu mesta!\nU trećem izdanju ovog sjajnog projekta – festivala, nastupiće mladi MC-evi maštovitih stage imena: Zhozi Zho, Smoke Mardeljano, Lekr (Biro), Coa (DNK), Arafat, Grasshopper, Deda (All Starz), Sale RDZ (Sick Touch), Mlata (Sick Touch), Sever, Ice Tea i Beli. Belog inače, verovatno bolje znate pod imenom Mihajlo Vlahović budući da je bio jedan od finalista ovogodišnjeg izdanja takmičenja Ja Imam Talenat. On je kao jedini hip hoper koji je stigao sve do poslednje faze tamičenja bio veoma zapažen a svojim autorskim pesmama oduševio je publiku ali i sve članove žirija.\nSvi izvođači će pored fristajla, koji je tema večeri, izvoditi i svoje pesme, a na samom kraju večeri, odnosno nakon što se završi zvanični deo programa, počinje deo pod nazivom „open mic“. U tom trenutku svi mladi fristajleri koji se budu osetili spremnima da se okušaju u ovom, nimalo lakom, žanru dobiće tu priliku a ukoliko se dobro predstave i pokažu to će ujedno biti i prilika da eventualno nastupe u nekoj od sledećih MOFS večeri.\nDJ večeri biće Lou Benny Mad Exlusive, ulaznica košta 300 dinara a sve kreće oko 23h.\nI za sam kraj da podsetimo, Ilegala se nalazi u Vasinoj broj 19.\nmasters of free style /\n20. april /\nzhozi zho /\nsmoke mardeljano /\nall starz /\nsale rdz /\nMihajlo Vlahović Beli snimio novu pesmu\nPoslušajte "Prljavi Beograd"


Žestok sudar u Beogradu: Autobus GSP udario u drvo, petoro povređenih\nBlic\t09.01.2015 20:37\nAutobus GSP-a na liniji 47, kojeg je prethodno udario putnički automobil, izbacio je dva druga automobila sa puta i udario u drvo. U sudaru je povređeno petoro ljudi koji su kolima Hitne pomoći već prebačeni u Urgentni centar.\nIz obližnje bolnice "Bel medik", ispred koje se nesreća desila, istrčali su doktori i sestre i ukazali prvu pomoć povređenima do dolaska Hitne pomoći.\nU GSP-u potvrđuju da je do nesreće došlo kada je "putničko vozilo, koje se kretalo paralelno sa autobusom na liniji 47 iz nepoznatih razloga udarilo u levi prednji točak autobusa koji je zatim izgubio kontrolu i skrenuo desno na troatoar".\n- Autobus je zatim udario u parkirano vozilo koje se odbilo i udarilo u još jedno vozilo, a autobus je udario u drvo. Povređeno je pet osoba, četvoro iz autobusa a jedna osoba iz putničkog vozila - kažu dispečeri GSP.\nU Urgentnom centru kažu da su primili tri žene, dva muškarca i vozača autobusa koji je takođe povređen.\n- Niko od pacijenata nije poslat na reanimaciju, ali još uvek nije utvrđen stepen povreda - kažu u Urgentnom.


Autor teksta: Nikola Papak, direktor predstavnistva Privredne komore Srbije u Sloveniji\nSlovenija je u grupi onih evropskih zemalja koje su već započele otvaranje ekonomija i popuštanje drastičnih mera u cilju zaštite stanovništva. Otvoreni su svi trgovački objekti do 400 kvadrata, ponovo rade fabrike, zanatlije, prodavnice tehničke robe, nameštaja… Očekuje se otvaranje restorana i hotela sredinom maja, ali ima i najava da će se mere možda produžiti i do juna, u zavisnosti od razvoja situacije. Naravno, maske su svuda obavezne. Broj novo-obolelih od virusa Covid 19 je u drastičnom padu i za sada svi podaci govore da je pandemija pod kontrolom.\nIpak, sve ovo je izazvalo veliki poremećaj u slovenačkoj ekonomiji, a realna slika, koliko je zaista situacija teška, će se dobiti u narednim mesecima. Negativne privredne posledice jos uvek nisu na vrhuncu, jer poslovi započeti u januaru i februaru, dakle pre krize, još se realizuju. Imajući u vidu da je slovenačka ekonomija – dominantno izvoznog industrijskog tipa, (80% od onoga što proizvedu Slovenci izvoze) u velikoj meri razvoj situacije zavisi i od oporavka EU i drugih međunarodnih tržišta.\nJoš uvek nema preciznijih analiza, ali je indikativna procena Narodne banke da Slovenija dnevno gubi između 20 i 60 miliona EUR dnevno, odnosno ova kriza bi ovu bivšu jugoslovensku republiku mogla da košta izmedju 3,7 i 8 milijardi EUR. Ilustracije radi, svaki Slovenac će u džepu imati 4 hiljade evra manje, a GDP će pasti od 6 do 16%. Najveći pad se očekuje u sektorima transporta, turizma i trgovine i do 35%. Kao i u drugim zemljama i ovde će od krize „profitirati“ e-commerce, energetika, telekomunikacije i bankarski sektor.\nNema sumnje da će Slovenci manje trošiti u off-line svetu u narednom periodu. Dolaze još teži dani, posebno za ugostitelje, hotele, salone lepote, teretane, transportni sektor, kulturu... Generalno za sve koji zavise od face to face kontakta. Trenutno niko od njih ne radi, a država im pokriva 80% plate za radnike. To neće trajati večno. Čak i kad se otvori ekonomija, ljudi će manje putovati, ići u restorane... Optimistična procena je da će ove godine prosečan Slovenac trošiti za oko 10% manje. Trenutno je potrošnja građana pala za 25%.\nPored e-commerca koji je u progresivnom razvoju, što će dovesti do novih navika potrošača i posle krize, rad od kuće je postao nova realnost. Svaki treći Slovenac „dela doma“ i skoro svi su postali fanovi Zoom-a ili Skype-a. Banke su konačno počele da odobravaju potrošačke kredite online.\nZa sada nema masovnih otpuštanja, jer država pokriva trošak plata radnika koji zbog krize ne mogu da rade, ali ta mera je vremenski ograničena. U ovom trenutku, ona „spašava“ oko 300 hiljada radnika, koliko se do danas u Sloveniji prijavilo Zavodu za zapošljavanje. Nažalost, počele su i prve najave većih otpuštanja radnika. Jedna od najvećih firmi u Sloveniji, čuveno Gorenje, planira da za 1000 ljudi smanji broj zaposlenih do kraja godine.\nEkonomija neminovno ide u pravcu digitalizacije, a firme u Sloveniji su svesne da je sustina za preživljavanja i uspeh u veštini brzog prilagođavanja, a ne sposobnosti predviđanja, jer niko ne može sa sigurnošću da kaže šta će biti sutra.\nMere Vlade Republike Slovenije\nSlovenački parlament usvojio je paket vredan tri miljarde evra kako bi ublažio uticaj korona virusa na ekonomiju i stanovništvo. Krovnim zakonom o korona virusu obezbeđuje se pomoć preduzećima i radnicima koji su pogođeni epidemijom, kao i samozaposlenima, penzionerima, studentima, velikim porodicama i primaocima socijalne pomoći. Ključne mere koje pomažu kompanijama uključuju punu kompenzaciju od 80 odsto naknade za privremeno otpuštene radnike i za dva meseca troškova socijalnog doprinosa za one koji ostaju zaposleni, prenosi STA. Mere se ne odnose na finansijske i osiguravajuće kompanije. Kompanije neće biti u obavezi da plaćaju porez na dobit i moći će da odlože plaćanje kredita za 12 meseci. Zakonom su predviđeni dvomesečni privremeni osnovni prihod od 350 i 700 evra za pojedine kategorije, kao što su verski radnici i poljoprivrednici. Predviđene su i naknade za pojedine grupe, pa će studenti dobiti po 150 evra, a penzioneri sa penzijama ispod 700 evra izmedu 130 i 300 evra. Dodatnih 150 evra takode biće obezbeđeno za primaoce socijalne pomoći. Za radnike u privatnom sektoru predviđeni su platni bonusi do 200 evra koje će delom finansirati država putem oslobađanja od plaćanja doprinosa, dok vlasnike javnih kancelarija očekuje smanjenje plata od 30 odsto. S druge strane, za one koji rade u javnom sektoru predviđeni su bonusi od 10-100 odsto osnovne zarade po satu.


Ju Es open i dalje u planu, otkazani manji turniri u SAD - SPORTSKI ŽURNAL\nOrganizatori planiraju da organizuju Ju Es open u NJujorku, koji je na programu od 31. avgusta. Brojni teniseri izrazili su zabrinutost zbog putovanja i održavanja samog turnira zbog velikog broja zaraženih u SAD.\nTeniski savez SAD otkazao je danas nekoliko turnira planiranih za avgust zbog pandemije korona virusa, ali i dalje namerava da organizuje Ju Es open.\nOtkazana su nacionalna prvenstva u određenim mlađim kategorijama u singlu i dublu, kao i ATP i NJTA turnir u NJuportu.\nKako se navodi u saopštenju, testiranje na korona virus i obezbeđivanje smeštaja koje se planira za Ju Es open bilo bi "logistički i finansijski preteško" u organizaciji ovih turnira.\n- Postojao je rizik u vezi sa ogromnim brojem pojedinaca na jednom mestu, u isto vreme - dodaje se u saopštenju.\nTeniska takmičenja prekinuta su sredinom marta zbog pandemije i trebalo bi da se nastave u avgustu.


Evropska sedmica mobilnosti: Za vikend besplatan prevoz do Banj brda i filmsko veče – mladibl.com\n18/09/2021 18/09/2021 mladibl\t108 Views Banj brdo, Banja Luka, besplatan prevoz, Evropska sedmica mobilnosti, fillmsko veče, vikend\nIz programa Evropske sedmice mobilnosti za vikend izdvajamo promotivnu vožnju do omiljenog izletišta Banjalučana.\nKako je najavljeno, panoramski mini bus od 9.00 do 19.00 časova voziće besplatno sve zaintereosovane na Banj brdo.\nU nedjelju, 19. septembra, od 19.00 časova biće održano filmsko veče u organizaciji Banjalučke kritične mase i Centra za životnu sredinu – u prostoru Socijalno-edukativnog centra kod Parka „Mladen Stojanović“.\nNaime, Evropska sedmica mobilnosti obilježava se i u našem gradu, od 16. do 22. septembra. Centralni događaj, kao i svake godine je Dan bez automobila koji se obilježava 22. septembra. Tog dana, u našem gradu biće održana biciklijada u organizaciji Banjalučke kritične mase i Centra za životnu sredinu, uz podršku Grada Banja Luka.\n← Konferencija o elektronskoj muzici u subotu u Domu omladine\nPromocija biciklizma: Besplatna godišnja pretplata za „BL bajk“ →


Park u okolini mesta stanovanja: aktivnije dete - Sportski portal Srbije\nVerovatno svi koji žive u urbanim sredinama imaju barem ponekad osećaj kako zavod za izgradnju grada više vodi računa o prodaji i najmanjeg parčeta zemlje investitorima za kolektivnu gradnju nego o kreiranju prostora za život «po meri čoveka». Teško je odupreti se opštem utisku da svaka sledeća izgrađena zgrada bar za neki centimatr dodatno ulazi u zeleni pojas ili se «magično» pojavi baš na mestu za koje ste sasvim sigurni da je već godinama «rezervisano» za dugoobećavani park ili dečije igralište? I dok ovakva situacija poprima epidemijske razmere, istraživanja u poslednje vreme ukazuju na veoma veliki značaj upravo ovakvih «oaza zelenila» u stambenim četvrtima.\nTako, grupa istraživača sa Univerziteta Dekin (Deakin, Australia) utvrđivala je povezanost parkova u blizini mesta stanovanja i dnevnog obrasca aktivnosti kod dece. Studija koja je trajala dve godine i na uzorku od skoro 300 porodica, pokazala je da je blizina zelenih površina kao i njihova veličina u direktnoj negativnoj vezi sa vremenom provedenim u sedentarnim aktivnostima (gledanje televizije i rad na računaru). Deca koja su imala dovoljno veliku zelenu površinu u blizini mesta stanovanja značajno manje vremena su provodili u kući od ostatka ispitivanog uzorka. Da se podsetimo, sedentarni način života je jedan od ozbiljnih faktora rizika za zdravstveni status dece i odraslih. Ako ne zbog odraslih, gradski oci bi zbog dece trebalo da promene kurs i da nas, nakon više decenija kampanje «Još jedna zgrada u vašem komšiluku» obraduju sa decenijom koja bi simbolično mogla da nosi naziv «Za park u vašoj blizini».\nIstraživanje je objavljeno u febraurskoj svesci časopisa Annals of Behavioral Science za 2011 godinu.


Zbog pandemije koronavirusa, ali i predstojećih praznika, građanima BiHje zabranjen ili ograničen ulazak u zemlje regiona\nISTRAŽUJEMO U koje zemlje regiona mogu putovati građani BiH i pod kojim uvjetima\nMnoge zemlje uvele ograničenja\nZbog pandemije koronavirusa, ali i predstojećih praznika, građanima Bosne i Hercegovine je zabranjen ili ograničen ulazak u zemlje regiona.\nPutnici koji dolaze iz zelenih područja Evropske unije (zemlje u kojima je manje od 100 zaraženih na 100.000 stanovinka), ne trebaju PCR test niti neki drugi uvjet za ulaz u Hrvatsku. Svi ostali trebaju negativan PCR test koji nije stariji od 48 sati ili se trebaju testirati pri dolasku u Hrvatsku i u izolaciji čekati rezultat.\nTrenutno, gotovo da i nema zelenih regija u Evropi.\nKarantin od 10 dana\nOva Odluka stupila je na snagu 1. decembra 2020. godine.\nDržavljani BiH koji žele ući u Sloveniju moraju posjedovati negativan PCR test ne stariji od 48 sati ili idu u obavezan karantin u trajanju od 10 dana.\nIako je član Predsjedništva BiH Željko Komšić jučer razgovarao sa predsjednikom Srbije Aleksandrom Vučićem te dogovorio da svi građani BiH mogu ući u Srbiju bez PCT testa, a ne samo stanovnici RS, ta odluka zvanično nije dostavljena Graničnoj policiji.\nTako da, dok se ne dostavi odluka, državljani BiH mogu ući u Srbiju sa negativnim PCR testom, ne starijim od 48 sati ili bez PCR testa, ali uz obaveznu 10-dnevnu izolaciju. Ova odluka ne važi za stanovnike Republike Srpske.\nŠto se tiče ulaska u Crnu Goru, građanima BiH moguć je ali uz obavezni PCR, ELISA ili ECLIA test star maksimalno 72 sata.\nKako otići bezbjedno na odmor za vrijeme pandemije?\n23.12.2020 u 11:10\nHamburger je dobio ime po ovom gradu: Kako ga vidi Marina Kikanović\n20.12.2020 u 20:06\nPutovanje Hrvatska Srbija Slovenija Crna Gora Granice Praznici


Kacin: Nepriznavanje pečata tera u korupciju\n► Kacin: Nepriznavanje pečata tera u korupciju\nNepriznavanje carinskog pečata Kosova tera ekonomske subjekte u trgovini sa Kosovom, pa i državu u organizovani kriminal i korupciju, ocenio je izvestilac Evropskog parlamenta za Srbiju Jelko Kacin.\n"Uveren sam da je srpskim izvoznicima veoma važno da se ekonomija i trgovina razvijaju i da mogu nesmetano da izvoze na Kosovo. Šta piše na nekom pečatu nikoga ne bi smelo da zanima. Srbija ima ogroman trgovinski deficit i vlada u Beogradu mora da radi na rešavanju tog problema, a ne na njegovom pogoršanju time što se došlo u situaciju da se s Kosovom vodi trgovinski rat", rekao je Kacin.\nOn je u intervjuu za Danas od utorka naveo da je pečate priznao Unmik, "i aktuelni konflikt je potpuno nepotreban i protivan interesima srpske ekonomije, i pre svega, interesima Srba koji su ostali na Kosovu".\nKacin je dodao da bi evropske integracije Srbije pretrpele ozbiljan zastoj ako bi došlo do prekida ili odlaganja dijaloga Beograda i Prištine, "koji je već dao neka konkretna rešenja".\n"U ovom trenutku je svakako izuzetno važno da se razgovori dve strane u Briselu nastave, jer ne može biti uspešne regionalne saradnje i stabilne situacije na zapadnom Balkanu bez napretka u tom dijalogu. Iz ugla EU teško je zamislivo da se uspešno i pre svega brzo pregovara o članstvu sa zemljom koja ima potencijalno eksplozivnu situaciju na svojim granicama", smatra Kacin.\nNa pitanje novinara da li je priznanje Kosova, nakon ispunjenja haških uslova, glavni uslov kako bi Srbija stekla status kandidata za ulazak u EU, izvestilac EP je naglasio da "Kosovo uopšte nije pokrenuto kao uslov".\n"To se pitanje stalno i uporno otvara na srpskoj strani", rekao je Kacin.


Održan humanitarni turnir u basketu "Koš za Žarko" | (Vesti - 04. 12. 2017) Subotica.com\nOdržan humanitarni turnir u basketu "Koš za Žarko"\nHumanitarni turnir u basketu, pod nazivom "Koš za Žarko", održan je u organizaciji MZ Centar III, čime je još jednom potvrđena uspešna višegodišnja saradnja između ove Mesne zajednice i OISŠ "Žarko Zrenjanin".\nNa ovogodišnjem humanitarnom turniru učestvovalo je oko dvadesetak basketaša, koji dolaze na rekreaciju u sportsku salu ove škole, a prikupljena sredstva namenjena su za kupovinu sportske opreme, koja će biti donirana učenicima OISŠ "Žarko Zrenjanin".\nIako je rezultat bio u drugom planu, pobednici turnira bili su momci iz ekipe "SU - TEAM", koji su u finalu savladali legende subotičke basketaške scene, ekipu "OLD BASKET SCHOOL" rezultatom 21:17. Osim turnira u basketu, u proteklom periodu održan je i turnir u malom fudbalu "Gol za Žarko", kada su takođe prikupljena sredstva za pomoć ovoj obrazovnoj ustanovi.\nOvi turniri, kao i brojne druge akcije, poput "Sunčana jesen života" i "Džaba ste švrljali", predstavlju nastavak i potvrdu uspešne višegodišnje saradnje Mesne zajednice Centar III i OISŠ "Žarko Zrenjanin".\nOiSS Žarko Zrenjanin humanitarni turnir


NIJZK: Analiza pokazala da voda u Dečanima nije zatrovana – Radio Gora\nNIJZK: Analiza pokazala da voda u Dečanima nije zatrovana\nMikrobiološke analize uzoraka u slučaju trovanja stanovnika opštine Dečani su negativne, potvrdila je Adnora Nurboja iz kosovskog Nacionalnog instituta za javno zdravlje Kosova (NIJZK), odnosno da se ovim ispostavlja da voda u ovoj opštini nije zatrovana.\nOna je za Kljan Kosova dalje kazala da će, uprkos ovim rezultatima, narednih dana uzorci ponovo biti uzeti na testiranje.\nAnalize su rađene u mikrobiološkim laboratorijama NIJZK, kako bi se utvrdilo da li je ovaj slučaj povezan sa kontaminacijom.\nPrethodno je kasno sinoć gradonačelnik Dečana, Baškim Ramosaj nakon sastanka sa Štabom za upravljanje vanrednim situacijama i u skladu sa preporukama kosovskog instituta za javno zdravlje, saopštio da u ovoj opštini od utorka funkcioniše vodosnadbevanje.\nMeđutim, on je apelovao na građane, da vodu koriste samo za sanitarne potrebe i da se voda za potrebe domaćinstva preporučuje za upotrebu tek nakon što se prokuva.\nTakođe, naglasio je da su ovi kriterijumi na snazi do donošenja druge odluke.\nU Dečanu je juče kako su javili mediji, gradonačelnik ove opštine na osnovu Zakona o lokalnoj samoupravi i Zakona o sprečavanju zaraznih bolesti Statuta opštine Dečani, odlučio da na cijeloj teritoriji ove opštine proglasi vanredno stanje.\nOdluka je doneta nakon što je, kako su preneli mediji, do sada 900 građana Dečana zatražilo pomoć u Centru za porodičnu medicinu, zbog sumnje na trovanje vodom.\nOvu opštinu juče je posjetio i kosovski ministar zdravlja, Arben Vitija, koji je otklonio sumnje prethodno iznete u medijima, kazavši da dva smrtna slučaja koja su se dogodila u posljednja 24 sata u Dečanima, „nemaju nikakve veze sa trovanjem vodom“.


Ovacije za Dimitrisa Papajoanua | Vesti | Beogradski festival igre\nProgram je počeo 6. marta, nastupom prvaka i solista Njujork siti baleta u Srpskom narodnom pozorištu u Novom Sadu, a već narednog dana i u Beogradu na sceni Jugoslovenskog dramskog pozorišta. Ovo gostovanje publika je čekala od prethodne godine, čuvajući svoje ulaznice duže od godinu dana.\nNastup slavnih igrača pratilo je preko 800 ljudi u salama dva teatra, kao i preko 2000 ljudi na FB kanalu Beogradskog festivala igre.\nZa sam kraj, novosadsko Srpsko narodno pozorište je ugostilo trupu Dimitrisa Papajoanua. Komad „Mastilo“ je izveden 14. i 15. aprila, pred skoro 1.200 ljudi.\nGrčki vizuelni umetnik i koreograf svetskog glasa u Novi Sad je doveo brojne novinare, direktore važnih festivala i pozorišta iz Francuske, Poljske i Izraela.\nU publici su bili i predstavnici Avinjonskog festivala koji upravo komad „Mastilo“ najavljuje u julu ove godine, kao jedan od centralnih pozorišnih događaja.\nBeogradski festival igre je ovog proleća bio jedini međunarodni festival umetničke igre koji se održava pred publikom, u svetu.\nZbog atraktivnosti produkcija, ali i zbog činjenice da nema drugih živih pozorišnih susreta i događaja, u Srbiju su stigli brojni gosti iz inostranstva, a o Festivalu su izveštavali ugledni mediji u Italiji, Americi, Grčkoj, Francuskoj, kao i na Kubi.


Jeftini letovi iz Somalije za Kosovo - Avionske karte Somalija Kosovo - eSky.ba\nLetovi iz Somalije za Kosovo\nPretražite letove iz Somalije za Kosovo\nProvjerite najbolje ponude letova iz Somalije za Kosovo\n✔ Postoje li posebne ponude za letove iz Somalije za Kosovo na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Kosovo?\n✔ Ako rezerviram let iz Somalije za Kosovo, mogu li rezervirati ujedno i smještaj?\n✔ Koje avio-kompanije nude letove iz Somalije za Kosovo?\nBudite sigurni, da na eSky.ba ponuda letova iz Somalije za Kosovo uključuje ne samo niskotarifne avio-kompanije, već i one koje su specijalizirane za visoki standard.


RTV Puls | STOJANOVIĆ:NEĆE NAS SPREĆITI DA POMOGNEMO POVRATAK\nGRAČANICA, 23.avgust - Zamenik kosovskog premijera Branimir Stojanovic pozvao je danas sve na uzdražanost, a institucije da pomno prate šta se u Mušutištu dešava i da se ne dozvoli da neko namerno stvara ili želi da stvori sukob, tamo gde ne bi trebalo da ga bude - na temi prava ljudi da se vrate u svoje kuće.\nStojanović je govorio na konferenciji za novinare povodomm postavljanja bilborda u selu Mušutište, u opštini Suva Reka, na kome su slike stradalih civila i pripadnika Oslobodilačke vojske Kosova, uplakanih Albanki i razrušenih kuća.\nNa bilbordu, na albanskom i engleskom piše:“Ovo su lokalni Srbi iz Mušutišta ostavili kada su otišli“.\nOni koji su postavili bilbord nisu se oglasili, niti su rekli svoja imena ni razloge njegovog postavljanja, pa se može zaključiti da su imali neke svoje lične razloge, a to je nastavak korišćenja uzurpiranih srpskih imanja, rekao je Branimir Stojanović i dodao da će bez obzira na sve pokušaje zastrašivanja, Srbi u kosovskim institucijama nastaviti da rade na procesu povratka na Kosovo svih koji zo žele.\n„Mi ćemo ostati istrajni u svom opredeljenju da se ljudi vrate u Mušutište, jer oni su ostavili za sobom 187 spaljenih kuća, 11 srušenih crkava, koje nisu bile uništene i spaljene kada su otišli. Danas jesu. Mnogi od njih su rešeni da se vrate, mnogi od nas su zajedno sa njima rešeni da im u tome pomognu i u tome nećemo odustati“, rekao je Stojanović.\nZamenik kosovskog premijera je izjavio da poštuje sve žrtve i stradanja, da osuđuje sve zločine, ali da zločinci imaju imena.\n„Mi znamo da se 1999.godine mnogo toga teškog dešavalo na tim prostorima i žalimo za svim žrtvama koje su se desile i mi ne želimo da ih negiramo, ali i ne pristajemo na kvalifikaciju da su svi Srbi krivi zbog toga. Svaki krivac i svako ko je učestvovao u nekom zločinu ili u nekom napadu ima svoje ime i prezime i tako treba da se tretira“, istakao je Stojanović.\nOn je apelovao na nadležne da kazne sve one koji svojim postupcima, pozivaju na rasnu, versku i nacionalnu mržnju, kako je okvalifikovao postavljanje billborda u selu Mušutište, u kome posle 1999.godine, nema nijednog Srbina.


TRI ZLATA ZA PANČEVAČKE STRELCE NA KUPU SRBIJE – ВОЈВОЂАНСКE\nZjaja 20/01/2020\tstreljaštvo\nStreljačka družina Pančevo 1813 najuspešniji je klub na prvom kolu Kupa Streljačkog saveza Srbije za mlađe kategorije koji je održan proteklog vikenda u Novom Sadu, navodi 013info.\nAleksa Rakonjac je ponovo bio najuspešniji sa osvojene dve zlatne medalje. On je osvojio prvo mesto u konkurenciji kadeta, i prvo mesto u konkurenciji mlađih juniora pogodivši 584 kruga standardnom vazdušnom puškom, kao i po 12 bodova za obe konkurencije, za Finale koje će biti održano u martu, nakon tri kola.\nNjih dve su bile na domak osvajanja bodova i u konkurenciji kadetkinja standardnom vazdušnom puškom. Iva je 12.kadetkinja sa 375, a Teodora je 14. kadetkinja sa 374 kruga., te se od njih mogu očekivati bodovi u naredna dva kola.\nPrevious Previous post: PROGRAM OBELEŽAVANJA 78. GODIŠNJICE NOVOSADSKE RACIJE\nNext Next post: NAREDNE NEDELJE POČINJE SADNJA 7.000 SADNICA


Rimaster kao najveća investicija - Ekonomija - Dnevni list Danas\nPočetna » Ekonomija » Rimaster kao najveća investicija\nRimaster kao najveća investicija\nŠvedska kompanija za proizvodnju kablovskih setova za teške građevinske mašine „Rimaster“ dolazi u Paraćin i to je najveći provredni uspeh ovog grada u poslednjoj deceniji.\n0Piše: Jelka Jovanović - M. N. Stevanović 24. januara 2020. 11.00\nUgovor o zakupu objekta u Industrijskoj zoni, kojim je najavljeni dolazak i potvrđen, „overili“ su 16. decembra 2018. predsednik opštine Saša Paunović i direktor „Rimastera“ Tomas Stalnert.\nRimaster će, prema biznis planom, nakon preseljenja u Industrijski park, zaposliti do 1.000 ljudi.\n– Ako se ostvare planovi „Rimastera“, a verujem da hoće, ova kompanija postaće najveći poslodavac u Paraćinu i jedan od najvećih u Pomoravlju. Paraćin je već sada, prema podacima Republičkog zavoda za statistiku, na nivou predtranzicione zaposlenosti – pre svih velikih privatizacija, mereno kao broj zaposlenih u odnosu na ukupan broj stanovnika. Realizacija planova „Rimastera“ značiće da idemo korak napred i da prelazimo tu granicu koja nas je dugo sputavala. Više zaposlenih u „Rimasteru“, ali i u drugim preduzećima koja investiraju, značiće bolji život ne samo za one koji će pronaći posao, već i za sve druge koji pružaju različite usluge – rekao je, nakon svečanog čina potpisivanja ugovora, Paunović, a prenosi lokalni Bilten opštine.\nKompanija, zapravo, već radi u iznajmljenom objektu i zapošljava stotinu radnika. Kako kaže Tomas Stalnert, potpisivanje ugovora je „dobar dan“ za za kompaniju:\n– Planirali smo da zaposlimo najpre šezdeset, ali već imamo stotinu radnika i radujem se boljim uslovima za rad u mnogo boljem objektu. Imaćemo odličnu bazu za poslovanje, a naš plan je da dugo ostanemo u Srbiji i ponudimo dobre uslove našim kupcima u Evropi. „Rimaster“ je tražio državu koja bi bila idealna za njihovo poslovanje i odlučio se za Srbiju, a potom za Paraćin. Naša iskustva govore da je najbolje pronaći manji grad za ulaganje, gde ćemo napraviti takozvani porodični duh i takve odnose graditi unutar fabrike.\nPosebno je važno za „Rimaster“ dobar prijem u Paraćinu, uključujući obezbeđivanje svih neophodnih uslova za uspešan rad i saradnju.\nRimaster je zakupio salu od 3.000 kvadratnih metara poslovno-proizvodnog prostora. Hala će do kraja marta biti završena, dakle pre roka koji je definisan ugovorom o zakupu, a koji je polovina maja.\nTada bi „Rimaster“ trebalo da preuzme objekat i da preseli proizvodnju.\nIzgradnju objekta koji je zakupio „Rimaster“ u industrijskoj zoni finansira Opština sa više od 250 miliona dinara, a radovi su povereni firmi „Grading“.


Izetbegović razgovarao sa šeficom Misije OSCE-a u BiH Kavalec - mojusk.ba\nIzetbegović razgovarao sa šeficom Misije OSCE-a u BiH Kavalec\n28 Aprila, 2020 28 Aprila, 2020 Moj USK\nPredsjednik Stranke demokratske akcije (SDA) Bakir Izetbegović razgovarao je danas putem video linka sa šeficom Misije OSCE-a u Bosni i Hercegovini, ambasadoricom Kathleen Kavalec, saopćeno je iz SDA.\nTokom ovog online sastanka razgovarano je o uvjetima za održavanje predstojećih lokalnih izbora, raspodjeli sredstava MMF-a te ostalim aktuelnim pitanjima.\nKonstatirano je da je odgovor vlasti na probleme izazvane pandemijom koronavirusa dobar te da treba nastaviti sa svim aktivnostima i mjerama na osnovu kojih će se štititi ljudski životi i pružati sva nepohodna podrška stabiliziranju ekonomske situacije u zemlji.\nPredsjednik Izetbegović je istakao da odluku o početku izbornog procesa treba prepustiti Centralnoj izbornoj komisiji Bosne i Hercegovine nakon procjene epidemiološke situacije u BiH od kriznih štabova.\nIzetbegović je naglasio da do raspodjele raspoloživih sredstava MMF-a treba doći što prije u skladu s pismom namjere obvezujućim zaključkom Vijeća ministara BiH i uz poštivanje ustavnih nadležnosti svih nivoa vlasti u Bosni i Hercegovini.\nU Sarajevo sletio avion iz Turske sa 74 bh. državljanina


Završni koncerti ciklusa „FMU I GUARNERIUS NAGRAĐUJU“ - Časopis InterFON - studentski časopis\nVesti Završni koncerti ciklusa „FMU I GUARNERIUS NAGRAĐUJU“\nTreća sezona ciklusa koncerata koji promoviše najbolje studente Fakulteta muzičke umetnosti, ulazi u svoj finiš koncertima koji će od 25. do 27. decembra 2014. biti održani u Guarneriusu. Troje izuzetnih mladih umetnika, zatvoriće seriju od 12 koncerata, kroz koju smo od septembra ove godine na sceni Guarneriusa ugostili 14 najtalentovanijih studenata FMU-a.\nCiklus koncerata FMU I GUARNERIUS NAGRAĐUJU je pokrenut 2012. godine, sa ciljem da se najboljim studentima ovog fakulteta omogući da kroz solistički nastup, svoj talenat i izuzetan trud uložen u postizanje vrhunskih rezultata, predstave javnosti, kao i da se skrene pažnja publike i medija na njihove uspehe.\nSerija koncerata je do sada promovisala 39 mladih umetnika, studenata osnovnih, master i doktorskih studija, sa odseka za gudačke i duvačke instrumente, klavir i solo pevanje. Svi učesnici ciklusa su dobitnici prestižnih nagrada na domaćim i međunarodnim takmičenjima, kao i nagrada iz fondova fakulteta i najbolji su predstavnici nove generacije mladih srpskih umetnika, o čijim ćemo uspesima tek slušati.\nOrganizatori ciklusa su FMU i Guarnerius, a drugu godinu zaredom pokrovitelj projekta je kompanija Nelt, koja u skladu sa svojom strategijom društveno odgovornog poslovanja, nastavlja da pruža priliku talentovanim akademcima da domaćoj javnosti predstave svoja umeća i dosadašnja umetnička dostignuća, kao i da aktivno učestvuje u njihovoj afirmaciji.\nSvi nastupajući koncerti počinju u 20 časova, a ulaz je slobodan.\nU četvrtak, 25. decembra u Guarneriusu će nastupiti pijanista NIKOLA AVRAMOVIĆ, za koga je ova godina bila naročito uspešna – bio je polufinalista na prestižnom takmičenju „Jeunesses Musicales“ u Beogradu, pobedio je na audiciji za „Yamaha“ stipendiju, dobitnik je i nagrade iz fonda „Olga Mihajlović“ za najtalentovanijeg studenta klavira, a upravo je primljen na master studije na prestižnom Royal College of Music u Londonu, i to uz punu stipendiju za obe godine studija. Program njegovog koncerta donosi kompozicije Betovena, Lista i Rahmanjinova.\nU petak, 26. decembra pravo iz Barselone, na scenu Guarneriusa stiže sopran MILICA JOVIČIĆ, koja će nam kroz program pod nazivom „De Espagna vengo“ dočarati duh Španije. Uspešna mlada umetnica je osnovne i master studije solo pevanja završila u Beogradu, trenutno je na specijalistiĉkim studijama Konzervatorijuma Liceu u Barseloni, a takođe je i apsolvent Filološkog fakulteta u Beogradu, na Katedri za španski jezik i književnost. Dobitnica je brojnih nagrada, a nastupala je i van naše zemlje, čak i u Kini, gde je ovog proleća sa plesnim ansamblom Frula, kao vokalni solista gostovala u nekim od najvećih kineskih pozorišta.\nKoncert u Guarneriusu će biti prilika da Milica spoji svoje dve velike ljubavi – muziku i Španiju i prirediće nam veče čuvenih španskih autora Garsije Leoza, Granadosa, Halftera, Serana, Barbierija i Lune, a posebna ekskluziva programa je to što će veliki broj kompozicija biti premijerno predstavljen beogradskoj publici. Klavirski saradnik će biti Aleksandra Dragosavac.\nKoncertom u subotu, 27. decembra, jedan od najboljih mladih srpskih violinista DUŠAN PANAJOTOVIĆ i zvanično će zatvoriti treću sezonu ciklusa “FMU i Guarnerius nagrađuju”. Nagrađivani umetnik sa uspehom nastupa u zemlji i inostranstvu, a na spisku koncertnih sala sa kojima se kao izvođač susreo, su i čuveni pariski Gavo i Berlinska filharmonija. Iz bogatog spiska do sada osvojenih nagrada, izdvajamo I nagradu na prestižnom međunarodnim takmičenju muzičkog festivala „Summit festival Burgos“ u Španiji, a nekoliko puta je proglašavan za najboljeg studenta violine na FMU. Učestvovao je na muzičkom festivalu “Neisuoni Deiluoghi” u Italiji kao solista (2013), bio je član „Deutsch- Skandinavische orchestra“ sa kojima je nasupao u sali Berlinske filharmonije, kao i koncertmajstor „Young Euro Classic orchestra“ sa kojim je nastupao u čuvenoj sali “Berlin Konzerthaus”.\nZa koncert u Guarneriusu Dušan je pripremio virtuozan program, u okviru kojeg će, uz klavirsku saradnju Aleksandre Dragosavac, izvesti kompozicije Vijenjavskog, Baha i Franka.\nTagged :ciklus, FMU, guarnerius, koncerti, sopran, violina\nprev 9 najčudnijih smrti u istoriji\nnext Kako pobediti Marfija


Šta Srbiji donosi Pariski klimatski sporazum | EurActiv Serbia\nRead time : 9 m, 12 s\nKonferencija strana (COP) prihvatila je Sporazum o borbi protiv klimatskih na konferenciji u Parizu 12. decembra 2015. Da bi sporazum stupio na snagu treba da ga potpiše i ratifikuje najmanje 55 članica Okvirne konvencije UN o klimatskim promenama (UNFCCC) koje predstavljaju najmanje 55% ukupne globalne emisije gasova sa efektom staklene bašte. Šefovi država će dobiti priliku da 22. aprila 2016. godine na Dan planete Zemlje na ceremoniji u sedištu Ujedinjenih nacija u Njujorku potpišu Sporazum. Potpisivanjem Sporazuma države se obavezuju da će se uzdržati od akcija koje mogu da ugroze cilj i namenu Sporazuma. Ceremoniji u Njujorku prisustvovaće i predsednik Srbije Tomislav Nikolić koji bi trebalo da u ime Srbije potpiše Sporazum. Kao i svaki međunarodni sporazum i ovaj će morati da prođe proceduru dvostepenog odobravanja u državama potpisnicama. Nakon potpisivanja, Sporazum treba da bude ratifikovan od strane narodnih poslanika u Skupštini Srbije. Pretpostavlja se da će nakon uspešno sprovedene akcije podizanja svesti o klimatskim promenama i suočavanja građana i donosilaca odluka sa posledicama neaktivnosti na ovom polju ratifikacija u Narodnoj skupštini od strane predstavnika građana biti samo formalnost.


Besplatna procena selidbe - Prevoz Selidbe\nPrevoz i selidbe Beograd » Besplatna procena selidbe\nDa bi se bilo koji posao obavio na kvalitetan i efikasan način, potrebne su informacije koje treba dati procenitelju koji će doći potpuno besplatno na vašu adresu. Ukoliko planirate selidbu, treba da znate koliko će vam vremena oduzeti, koliko radnika je potrebno, kakav transport treba da izaberete i koliko sve to košta. Ova usluga je potpuno besplatna.\nAko se obratite nama, dobićete besplatnu procenu selidbe, kompletnu informaciju o svim ovim stavkama, bez ikakve obaveze da za posao selidbe angažujete baš nas. Ukoliko ste na poslu i radno vreme vam je do popodneva mi se prilagođavamo vašem vremenu i po dogovoru sa vama u zavisnosti od vaših mogućnosti dolazimo na besplatnu procenu selidbe posle isteka vašeg radnog vremena.\nAko u kući ili stanu u kome treba da se izvrši procena selidbe trenutno nema nikoga ko može da nam omogući ulazak u prepodnevnim časovima, uvek vam stojimo na raspolaganju i bez problema ćemo se prilagoditi vašem dragocenom vremenu i doći i izvršiti beplatnu procenu selidbe u vreme koje vam najviše odgovara.\nNajbitnije stavke prilikom vršenja besplatne procene selidbe kada procenitelj dođe u vaš stan ili kuću je da nam pokažete šta konkretno treba da se seli od stvari i nameštaja, da li vam je potrebna demontaža i montaža nameštaja, ako nije, možete i sami izvršiti demontažu i cena selidbe će u tom slučaju biti niža od uobićajene. Takođe, cena selidbe zavisi i od toga da li je potrebna zaštita nameštaja, da li je potrebno dan ili dva ranije doći kod vas i spakovati sve vaše stvari u naše kartonske kutije za selidbe, da li je potrebna demontaša i montaša kuhinje, visećih polica, slika…\nOva usluga koja se popularno naziva besplatna procena selidbe se radi dok je procenitelj tu da bi dogovorili sve detalje oko selidbe i sve lepo precizirali na licu mesta i na taj način formirali cenu.\nU slučaju da prihvatite cenu selidbe zato to precizno i pitamo a vi nam kažete sve ove pojedinosti jer kada nas angažujete za selidbu, mi u svoj kamionski i kombi prevoz spakujemo sav prateći neophodni alat za montažu i demontažu nameštaja.\nVeoma je bitan i prilaz zgradi zbog mogućnosti prilaza naših vozila i naravno spratnost nove destinacije na koju se vrši selidba.


Apple će dopustiti povratak Parlera na App Store | PC Press\nApple će dopustiti povratak Parlera na App Store\nApple je odobrio povratak Parler-a na App Store zbog poboljšanja koje je kompanija za društvene mreže odradila kako bi bolje otkrila i smanjila govor mržnje. Donetom odlukom se Parler, aplikacija popularna među konzervativcima, uključujući i neke članove krajnje desnice, ponovo može preuzeti na Apple uređajima.\nParler optužuje kompanije Big Tech za antikonkurentsko ponašanje\nU januaru ove godine Parler je uklonjen sa Apple-ove platforme zbog kršenja politike kompanije i tada je predloženo da aplikacija bude ažurirana i da se njen sadržaj modifikuje. Apple-ov tim za pregled aplikacija je 14. aprila odobrio Parler-ove promene i uskoro se očekuje da ponovo bude dostupna na Apple Store-u. Izvršni direktor Parler-a Mark Meckler navodi da će Parler uvek biti otvoren forum na kojem će korisnici moći da uđu u slobodnu razmenu ideja. Takođe, Parler radi na tome da uspostavi sistem koji će bolje otkriti nezakonit govor i omogućiti korisnicima da filtriraju sadržaj koji im je nepoželjan. Parler, alternativa Facebook-u i Twitter-u, uklonjen je sa glavnih tehnoloških platformi početkom januara nakon nereda u američkom Kapitolu 6. januara.\nKompanije Apple, Google i Amazon izbacile su Parler aplikaciju sa svojih platformi još u januaru, a kao razlog navode prisustvo nasilnog govora. Aplikacija se vratila na mrežu 15. februara, a posle dva meseca dobila je odobrenje da se nađe na Apple Store-u. U međuvremenu, Parler vodi pravnu bitku protiv Amazona gde delimično tvrdi da su kompanije Big Tech u tajnom dogovoru ograničile Parler-ov pristup tržištu. Tehnološke kompanije odbacile su optužbe Parlera za antikonkurentsko ponašanje. Apple je naveo da je njegova odluka da ukloni Parler nezavisna i da kompanija nije koordinirala, niti se na bilo koji drugi način konsultovala sa Google-om ili Amazonom u vezi sa donetom odlukom.\nTagovi: apple, Parler\n← Studija istražuje unutrašnji život veštačke inteligencije\nMicrosoft najavljuje nove funkcije za Outlook i Teams u funkciji blagostanja →


Radio JAT - PARNI VALJAK PROSLAVLJA JUBILEJE KONCERTIMA U BEOGRADU\nPARNI VALJAK PROSLAVLJA JUBILEJE KONCERTIMA U BEOGRADU\nPovodom obeležavanja 40 godina karijere i 20 godina od legendarnog koncerta "Bez struje - uživo u ZKM", zagrebačka pop-rok grupa "Parni valjak" sprema dva koncertna spektakla u Beogradu, 27. i 28. novembra\nZagrebačka pop-rok grupa "Parni valjak" sprema dva koncertna spektakla u Beogradu, 27. i 28. novembra pod nazivom "Oba lica ljubavi". Koncert "Bez struje" biće održan 27. novembra u Sava centru, a nastup "Elektrika" sutradan u Hali sportova, gde je "Valjak" 29. novembra 1975. održao prvi koncert u karijeri. Akustična verzija koncerta namenjena je najvećim fanovima grupe, koji će u intimnoj atomosferi uživati u hitovima "Jesen u meni", "Sve još miriše na nju" ili "Ljubavna", dok je koncert u Hali sportova za ljubitelje moćnog zvuka električnih gitara.\nPevač benda za sve generacije Aki Rahimovski kaže da ovako nešto niko nikada nije uradio i dodao: “Sada već imamo laganu, ali slatku tremu. Ovo će biti jedinstveni koncerti po mnogo čemu i neće biti reprize, kao kada smo 2012. imali čak pet koncerata u Sava centru!”


Поштовање за Ромске жртве холокауста - Јадовно 1941. - КУЛТУРА СЈЕЋАЊА\nPoštovanje za Romske žrtve holokausta\nZajednička komisija za ljudska prava Parlamentarne skupštine BiH s poštovanjem se odnosi prema obilježavanju 2. avgusta, Međunarodnog dana sjećanja na romske žrtve Holokausta u Drugom svjetskom ratu, saopštio je danas predsjedavajući ove komisije Borislav Bojić.\nBojić je u pisanoj izjavi povodom Međunarodnog dana sjećanja na romske žrtve Holokausta u ime Zajedničke komisije za ljudska prava i u svoje ime zahvalio Misiji OEBS-a u BiH i drugim međunarodnim organizacijama za podršku romskim udruženjima.\nOn je posebno zahvalio međunarodnim organizacijama za podršku Ženskoj romskoj mreži “Uspjeh”, koja organizuje posjetu Spomen-području Donja Gradina i odavanje počasti za oko 40.000 Roma ubijenih u sistemu koncentracionih logora Jasenovac i pokopanih u masovnim grobnicama na stratištu u Donjoj Gradini.\n“Međunarodni dan romskih žrtava Holokausta u Drugom svjetskom ratu pružiće mogućnost da se sa dužnim poštovanjem i počašću zajednički prisjetimo svih 500.000 romskih žrtava, koliko ih je stradalo tokom najmračnijeg perioda ljudske istorije, kao i svih 700.000 žrtava stradalih u koncentracionim logorima Jasenovac i Donja Gradina”, naveo je Bojić.\nOn je podsjetio da se Međunarodni dan romskih žrtava Holokasuta obilježava kao znak sjećanja na 2. avgust 1944. godine, kada je u koncentracionom logoru Aušvic ubijeno 2.897 Roma.\n“Sjećanje na sve žrtve Holokausta treba da bude pouka i poruka za nas i sve buduće generacije da poštujemo prava drugih i drugačijih i ne dozvolimo da se ovakvi zločini bilo kada i bilo kome ponove”, naglasio je Bojić.\nOn je napomenuo da institucije BiH godinama rade na poboljšanju zaštite prava i uslova života romske manjine osnivanjem Odbora za Rome pri Savjetu ministara, obilježavanjem Dekade inkluzije Roma 2005-2015. godine, usvajanjem i sprovođenjem strategija i akcionih planova za zapošljavanje, stambeno zbrinjavanje i zdravstvenu zaštitu Roma, kao i podrškom koju pružaju predstavnicima Roma i romskim udruženjima.\nBojić je izrazio uvjerenje da će tako biti i u budućnosti i da će Zajednička komisija za ljudska prava, Savjet ministara, Ministarstvo za ljudska prava i izbjeglice BiH i druge institucije praviti pozitivne korake i podizati standarde u procesu okončanja diskriminacije i u obasti zaštite ljudskih prava Roma u BiH.


Novi Sad kao Evropska prestonica kulture za mlade, od mladih i sa mladima - Kulturanadlanu\nHome Balet i ples Novi Sad kao Evropska prestonica kulture za mlade, od mladih i sa...\nDeca i mladi će tokom aprila i maja biti u središtu Evropske prestonice kulture. Tri programa „Škole budućnosti”, „Zastave budućnosti” i „Bajke budućnosti”, sa 460 umetnika iz 30 zemalja, predstaviće se kroz 270 različitih događaja kulture, u okviru „Budućnosti Evrope”, novog programskog luka Evropske prestonice kulture.\nNovosadske „škole budućnosti” postaće scene za predstave, izložbe, mjuzikle i eksperimentаlne programe. Vrhunski inostrani umetnici, ali i domaći stvaraoci, postaće predavači u 18 novosadskih škola. Izdvajaju se svetski priznata dirigentkinja Karmina Šilec, ali i čuveni evropski koreografi poput Pande van Prozdej i Stefana Lutermana iz Holandije i Đovanija Zazera i Rianon Morgan iz Luksemburga. Četiri najprestižnije plesne trupe radiće sa učenicima u novoj Baletskoj školi i SNP-u: Ju Stromgren kompanija (Oslo), Batševa ansambl  (Tel Aviv), Malpasa (Havana) i Ballet Jazz (Montreal). U vizuelnoj umetnosi u „Školama budućnosti” predavači će biti japanski umetnik Akiori Oiši i slikarka Šantal Mike. Predstave iz osam evropskih zemalja, koje su pripremali njihovi vršnjaci sa evropskim rediteljima, takođe će biti predstavljene novosadskim učenicima i studentima, od 5. do 8. aprila u okviru pozorišnog festivala EYE.NET. Nesvakidašnjem i drugačijem pristupu obrazovanju dece i mladih, priključuju se i domaći stvaraoci poput satiričara „Državnog posla”, jutjubera Yasserstain, kao i muzičara Marka Šelića Marčela i di-džeja Vladimira Aćića koji će imati svoje nastupe 8. aprila, ali i brojni drugi. „Školama budućnosti” priključili su se i muzeji, galerije, kulturne stanice i kulturni centri, koji će na taj način postati novi centri obrazovanja za sve sugrađane.\nMladi umetnici će u „Zastavama budućnosti”, koje će biti održane od 28. do 30. aprila, svojim stvaralaštvom preoblikovati obnovljeni Kretivni distrikt. Tri dana će, sa više od 70 događaja, plesom, performansima, predstavama, aktivacijama, izložbama, koncertima i radionicama oživeti prostor autentičnog industrijskog nasleđa Novog Sada. „Zastave budućnosti” izdvajaju četiri nesvakidašnje izložbe. Od dečijih radova, koji obuhvataju generacije dece više od pola veka unazad, studentskih radova koji prikazuju njihovu svakodnevicu, nove savremene umetničke prakse, pa sve do radova mladih umetnika koji imaju priliku da se izraze kroz inovativne umetničke forme, poput prve novosadske galerije na otvorenom – mladi oblikuju Kreativni distrikt u svom stilu. U ovom segmentu se posebno izdvajaju pet predstava, festival uličnog plesa, umetnički cirkus, a potom i program kompanije A1 Srbija – ekološka radionica „Bolji vazduh za sve”, kao i radionica „Ja kao digitalni urednik/urednica”, koju će voditi dvojica influensera, Aleksa Todorović i David Pavlović. Takođe, prvi put će se u Novom Sadu više od 30 mladih muzičara iz cele Evrope, regiona i Srbiije predstaviti kroz najrazličitije muzičke žanrove. Pored mladih džez sastava iz sedam evropskih prestonica kulture nastupiće i Szabolcs Bognar, Turbojazz, Frontline Vibers, Kene Beri, Nihil, Zoi, Šajzerbiterlemon, Fantom, Luka Rajić, Marko Louis i mnogi drugi. Podršku programu “Zastave budućnosti” pružili su: IDEA, DDOR osiguranje, A1 Srbija i NIS.\nPrevious articleIzložba inspirisana prolećem i Uskrsom od 5. aprila u hotelu Hyatt Regency Beograd\nNext articleScream for Me Sarajevo – večeras u CK13


Više o Budžet FBiH - Avaz\nViše o Budžet FBiH\nU odnosu na prethodnu godinu, budžet je dvostruko veći, a razlog je integriranje Federalnog zavoda za penzijsko-invalidsko osiguranje, koji od naredne godine dobiva status budžetskog korisnika\nVlada FBiH danas odlučuje: Federacija priprema kontratužbu protiv RS\nFederacija BiH priprema kontratužbu, tešku blizu 32 miliona maraka, nakon što je prije mjesec RS tužila Federaciju BiH zbog oko 34,5 miliona KM duga od raspodjele prihoda od indirektnih poreza.\nBorci dali rok od 24 sata za usvajanje budžeta FBiH ili izlaze na ulice!\nBorci iz Tuzlanskog kantona dali su rok od 24 sata Domu naroda Parlamenta Federacije Bosne i Hercegovine da sazove sjednicu i usvoji budžet za ovu godinu.\nPredsjedavajuća Doma naroda Parlamenta FBiH Lidija Bradara sazvat će konstituirajuću sjednicu ovog doma nakon potvrde rezultata CIK-a, nada se, početkom iduće sedmice\nNeusvajanje budžeta za ovu godinu u Domu naroda Parlamenta FBiH, kao ni finansijskih planova vanbudžetskih fondova, ugrozilo je i pacijente.\nNeusvajanje budžeta Federacije za ovu godinu, zbog čega je od danas zaključana federalna kasa, ne samo da je ugrozilo isplatu plaća i doprinosa, boračkih naknada i poticaja nego je u znatnoj mjeri narušen rad inspektora na terenu, a čak ni spasioci u slučaju nesreće ne mogu reagirati.\nUdruženje poljoprivrednika FBiH ipak će sačekati još deset dana na usvajanje federalnog budžeta u Domu naroda Parlamenta FBiH, prije nego donesu odluke o eventualnim blokadama\nKašnjenje penzija bio bi doslovno napad na živote penzionera, jer mnogi od njih ne bi imali šta jesti, kaže Omer Omerefendić\nNakon sinoćnjeg usvajanja federalnog budžeta po hitnoj proceduri danas su sumirana dešavanja iz parlamentarne sale.\nU toku je sjednica Predstavničkog doma Parlamenta Federacije BiH na kojoj se raspravlja o budžetu za ovu godinu.\nSlijedi li blokada Federacije BiH\nNa adrese klubova stranaka u Predstavničkom domu Parlamenta FBiH stigao je poziv na nastavak konstituirajuće i vanrednu sjednicu ovog doma, na kojoj bi se trebao, po hitnoj proceduri, razmatrati budžet FBiH. Sjednice su zakazane za 9. januar\nKarajbić: Polovinom januara trebala bi biti održana sjednica Predstavničkog doma Parlamenta FBiH\nPredsjedavajući Predstavničkog doma Parlamenta FBiH Elvir Karajbić na jutrošnjem druženju s novinarima najavio je da bi se polovinom januara trebala održati sjednica ovog doma na kojoj će se razmatrati budžet FBiH.\nVanredna sjednica Doma naroda Parlamenta FBiH, na kojoj će delegati raspravljati i glasati o federalnom budžetu za ovu godinu, počela je sa polusatnim kašnjenjem


NAKON TOMAŠEVIĆEVOG USPJEHA U HRVATSKOJ: Bivši gradonačelnik Šapca osnovao "Akciju" - Vijesti365\nHome›Regija›NAKON TOMAŠEVIĆEVOG USPJEHA U HRVATSKOJ: Bivši gradonačelnik Šapca osnovao “Akciju”\nPrema Zelenovićevim rečima, ovu platformu čini 28 različitih organizacija iz 60 gradova u Srbiji. Nihovi predstavnici su se okupili u subotu 5. juna, u Dorćol Placu, a video porukom ih je pozdravia poslanica Zelenih u Evropskom parlamentu Viola fon Kramon.\nVi ste oni koji će napraviti razliku na kraju, ali to nam nije potrebno samo u Beogradu, Nišu ili u najvećim gradovima, potrebni ste nam svuda. Potrebni ste nam u Srbiji, potrebni ste nam kao saveznici, nama ovde u Ervopskom parlamentu kao i našim partnerima u drugim evropskim prestonicama. Hvala vam puno na vašim naporima, angažovanju, na vašoj posvećenosti. Unapred se veoma radujemo da radimo sa vama, sarađujemo i da vas uključimo mnogo više u naše aktivnosti na Zapadnom Balkanu, rekla je fon Kramon.\nPredsednik Evropske zelene partije Tomas Vajt takođe je uputio poruku podrške, a na skupu je govorio i beogradski arhitekta Dragoljub Bakić, dok je više poznatih intelektualaca uputilo javnu podršku, među njima i istoričarka Dubravka Stojanović.\n„Mi želimo strateško, a ne samo deklarativno partnerstvo sa Evropskom unijom i SAD. Za razliku od aktuelne Vlade, nama Evropska unija nije samo izvor finansijske podrške već je i uzor kako treba da uredimo društvo i državu. Proces pridruživanja za nas nije samo formalni, već suštinski proces“, poručio je Zelenović u svom govoru, takođe ponavljajući i da je potrebno rešenje za Kosovo i novi ljudi u politici.\n„Mi smo umesto Beograda na vodi predložili Sava park. Mi smo umesto betoniranja i seče drveća, sačuvali velike gradske zelene površine i zasadili nove. Omogućili smo prostor za bicikliste, obezbedili prečistače, rešili pitanje deponija, uveli efikasan sistem reciklaže, podržali projekte termoizolacije, uveli led rasvetu, otvorili bazen na solarno grejanje, definisali „blue-green dream“ urbanistički plan, obnavljali našu kulturnu baštinu“, istakao je Zelenović, prema tekstu obraćanja, obavljenom na sajtu njegove stranke Zajedno za Srbiju.\n„Sa ovim rezultatima smo stvorili partnerstva širom Srbije i u Evropi jer su u nama prepoznali prijatelje“, doda je on, navodeći da je 5. jun izabran urpavo zato što je Svetski dan zaštite prirode, kao i da se u EU „upravo odvija zelena nedelja“ sa nizom događaja koji „promovišu Evropski zeleni dogovor“. „Zato mi danas ovde predlažemo Naš Zeleni dogovor za Srbiju“, poručio je Zelenović.\nKRIVOKAPIĆ: U Crnoj Gori su se spremali da me uhapse zbog ugovora sa SPC


HOTELIJERSKA PONUDA I CENE ZA SPORTISTE I TURISTE\nTuristicka organizacija u Herceg Novom saopštila je u nedelju da se u tom gradu odmara 431 gost, od kojih su vecina domaci posetioci, koji su smešteni u hotelima.\nZa vecinu hotelijera sezona je završena, ali su neki, medju kojima i Mediteranski zdravstveni centar u Igalu, saopštili ponude i cenovnik usluga za zimu 2005/06. godine.\nCene su ostale na prošlogodišnjem nivou, ali je ponudjen novi program za sportiste, rekao je direktor marketinga Instituta 'Dr Simo Miloševic' Željko Andric.\nPonovo je aktuelan i program za pripremu fudbalskih ekipa. Pored standarnih medicinskih i fizikalnih terapija prilagodjenih sportistima, ove godine zakupljeni su i termini za korišcenje terena fudbalskog kluba Igalo.\nPun pansion za sportiste u dvokrevetnoj sobi ove zime u Mediteranskom centru koštace 25 evra. Osim za sportiste, ove zime bice aktuelni specijalni aranžmani sa paketom fizikalnih terapija, koji ce, do 1. aprila koštati 37, a u aprilu 40 evra dnevno.\nU to vreme se u Herceg Novom održava Praznik mimoze i Hercegnovske aprilske pozorišne svecanosti.\nU Institutu su u prvih devet meseci ove godine na odmoru i lecenju bila 4.172 pacijenta, koji su ostvarili blizu 172.000 nocenja. Broj gostiju u Herceg Novom je u tako za prvih 11 meseci 2005. bio veci za 11 odsto nego prethodne godine. RTS.


Вучевић: Изградњом Музичке и балетске школе досањан вековни сан (video)\nHomeUncategorizedVučević: Izgradnjom Muzičke i baletske škole dosanjan vekovni san (video)\nVučević: Izgradnjom Muzičke i baletske škole dosanjan vekovni san (video)\n07/09/2021Redakcija BALKAN TVUncategorized0\nMuzička i Baletska škola od danas su potpuno preseljene u novi, najmodernije opremljen objekat, ukupne površine 14.814,50 m2 u čijem sastavu je, osim dve škole, i prva gradska Koncertna dvorana.\nIzgradnju i opremanje, koje je podrazumevalo nabavku školskog nameštaja, multimedijalne i računarske opreme i muzičkih instrumenata, finansirao je Grad Novi Sad. Škole raspolažu sa 86 klavira. Među kupljenim instrumentima su i dva koncertna grand pijana, od kojih svaki košta po 140.000 evra, a koje je autorizovala i potpisala jedna od najvećih pijanistkinja današnjice Marta Argerič. Muzičku i Baletsku školu posetio je gradonačelnik Novog Sada Miloš Vučević, naglasivši da je privilegovan što je bio deo tako značajnog projekta koji je uspešno realizovan do kraja.\n– Izgradnja ovakvog objekta simbolizuje novu snagu Novog Sada. Nije ovo samo zbir kvadratnih metara i novca koji je uložen, ovakve investicije ostaju upisane u istoriju grada. Novi Sad je dobio prvu Koncertnu dvoranu, a dve škole konačno nisu više podstanari. Uložili smo tri milijarde i 400 miliona dinara, a osmesi na licima đaka najverodostojnije govore o važnosti investicije, koja će se tek isplatiti. Kupili smo najbolju opremu za kakvom su izrazile potrebu same škole i doveli smo Stefana Milenkovića da bismo motivisali decu, jer cilj nam je da ostanu u svom gradu, u Srbiji i da imaju najbolje moguće uslove za razvoj. Kada verujete u velike snove, oni mogu postati realnost. Čestitam zaposlenima i učenicima, jer je ovo sada njihov dom, a mi ćemo se truditi da tu organizujemo najbolje moguće događaje, u skladu sa očekivanjima ove dece. Ne sme vladati palanački mentalitet Novim Sadom. On mora da živi i diše kao polumilionski evropski grad, Srpska Atina, a Evropska prestonica kulture koja raste i razvija se. Da bismo obezbedili novac za ovako velike projekte moramo biti odgovorni sa novcem svih Novosađana, dovoditi investicije u naš grad i onda i budžet naraste duplo – izjavio je gradonačelnik Vučević.\nPrema rečima direktorke Muzičke škole “Isidor Bajić“ Radmile Rakin Martinović 1. septembar 1909. godine i današnji dan su dva najvažnija datuma u istoriji te obrazovne ustanove.\n– Ovakvom zgradom može se podičiti malo institucija u svetu. Ovo će biti epicentar kulture Novog Sada i zahvaljujem se gradonačelniku bez čijeg ličnog angažovanja nikada ne bismo stigli do cilja. Dečji osmesi govore sve, oni ovu zgradu zovu “spejs šatl“, napravili smo objekat za 100 godina, i ponosna sam na to što Grad stoji iza svega – rekla je Radmila Rakin Martinović.\nDirektorka Baletske škole Sanja Vučurević izrazila je očekivanje da će ustanova biti sabirni centar učenika baletskih škola iz Srbije i regiona, gde će biti održavana republička takmičenja, festivali, a vremenom i međunarodna takmičenja. Ona je takođe naglasila da se uveliko razgovara o formiranju Baletske akademije, za šta su sada stvoreni uslovi.\nPošta Srbije i Prirodnjački muzej danas su promovisali izdanje prigodnih poštanskih maraka Evropa 2021\nU Srbiji 5.069 novozaraženih, preminula 23 pacijenta


Sextortion: Prevaranti tvrde da je porno sajt Xvideos.com hakovan i da su vas snimili preko web kamere dok ste bili na sajtu\nVesti, 04.02.2019, 12:00 PM\n“Sextortion” je izraz koji opisuje oblik ucene žrtve kojoj kriminalci prete da će tajno napravljeni video snimak na kome žrtva radi nešto što bi moglo da je kompromituje objaviti javno ili ga poslati njenim prijateljima i porodici.\nJedna takva prevara je aktuelna ovih dana. Kriminalci koji stoje iza nje tvrde da je popularni porno sajt Xvideos.com hakovan i da je maliciozna skripta sa sajta snimila posetioca preko njegove web kamere, te da je snimak zatim poslat hakerima.\nOva informacija do potencijalne žrtve stiže putem emaila. U emailu se tvrdi i da se skripta povezivala sa računarom žrtve sa kog je ukrala njene podatke i kontakte.\nOva prevara kruži internetom već mesec dana. Kao i u nekim prethodnim verzijama ove prevare, email poruka sadrži staru lozinku korisnika koja je procurela posle napada na neki online servis.\nŽrtvi se preti da će njeni kompromitujući video snimci biti poslati njenim kontaktima, ako napadačima ne plati 969 dolara u Bitcoinima.\nBitcoin adresa koja se nalazi u emailu, 18z5c6TjLUosqPTEnm6q7Q2EVNgbCy16Td, je prijavljena da se koristi u “sextortion” prevarama od početka januara 2019. Do ovog trenutka, bilo je 11 transakcija čiji je ukupni iznos 3,260.52 dolara.\nKako su ove prevare izuzetno profitabilne, jer napadači od njih zarađuju čak 50000 dolara nedeljno, sa malo ili nimalo troškova, ne treba očekivati da će kriminalci od njih uskoro odustati.\nIako ovakvi emailovi mogu izgledati vrlo ubedljivo i dovoljno zastrašujuće da se odlučite da platite koliko se od vas traži, važno je da prepoznate prevaru i da ignorišete ovakve emailove. Neke od ovih prevara uključuju linkove ili priloge u emailovima sa navodnim uzorcima video snimaka koje su kriminalci napravili snimajući vas krišom.\nNe otvarajte ove priloge jer se dešavalo da oni kriju malvere kao što je ransomware ili trojanci koji kradu informacije.


Kriza nije bauk | Autonomija\nKriza nije bauk\nPosted By admin On 26. septembra 2011. @ 23:04 In Ekonomija | No Comments\nPremijer Srbije Mirko Cvetković naglašava da nikada nije delio stav da je kriza naša šansa i podsticaj, dodajući ipak da je kriza “dobra“ zbog toga što se tokom nje očiglednije vidi “skrivena istina“.\nOn kaže da je tokom prošle krize utvrđeno da dotadašnji model nije dobar i morali smo da kreiramo novi model. Razvoj na uslugama i nerazmenljivim dobrima pokazao se kao loše rešenje, pa se sada naš razvoj bazira na izvozu i stranim investicijama, dodaje Cvetković.\nKada je u pitanju uticaj nove globalne kriza na Srbiju, on navodi da postoje dva kanala kojima kriza može da se prelije na našu zemlju. Prvi način je, objašnjava premijer, da oslabe tržišta zemalja na koje Srbija najviše izvozi – naglašavajući da se radi u Italiji, Grčkoj, ali i zemljama regiona. On kaže da je drugi način taj da privrede u tim zemljama pod unutrašnjim pritiscima ne budu više u mogućnosti da investiraju velike količine novca u inostranstvo, objašnjavajući da je upravo privlačenje stranih investicija jedan od najbitnijih ciljeva Vlade.\nCvetković je napomenuo da će privredni rast u ovoj godini biti nešto iznad dva odsto, što je niže od prvobitne procene, zbog pretnje svetske ekonomske krize, kao i da će inflacija biti blizu procenjenoj i na jednocifrenom nivou. „Rast će biti manji od prognoziranog, jer preti nova kriza i ona je zaustavila rast u drugom polugođu ove godine“, kazao je predsednik vlade.\nMilijarda od obveznica nije za izbore\nPremijer Srbije Mirko Cvetković kaže za B92 i da će veliki investicioni fondovi „svetskog glasa“ koji su kupili obveznice države Srbije do srede, 28. septembra, uplatiti milijardu dolara za njih i da taj novac neće biti korišćen za predizbornu potrošnju.\n„Pare neće ići odmah u potrošnju, koristiće se za refinansiranje kratkoročnih kredita, a onda regularne aktivnosti kao što smo i do sada finansirali“, rekao je on.\nPremijer je rekao da je zaduženje posledica deficita u državnom budžetu koji ne može da se pokrije iz drugih sredstava, jer je, kako je naveo, privatizacija završena.\nNa kritike da je ovo zaduženje skuplje nego krediti kod komercijalnih banaka, on objašnjava da je ta vrsta zaduženja konkurencija domaćoj privredi i da smanjuje mogućnost da se kreditira privreda što Vlada ne želi da čini.\nPredsednik Vlade Srbije je precizirao da je država do sada koristila tri kanala za obezbeđivanje likvidnosti budžeta – sredstva od međunarodnih finansijskih institucija, bankarska zaduženja u zemlji i izdavanje državnih obveznica u zemlji, a sada je tome dodato i izdavanje evroobveznica.\nNa pitanje da prokomentariše činjenicu da i sindikati i poslodavci kritikuju vladu, Cvetković je rekao da je to znak da vlada ne zauzima ničiju stranu već da radi svoj posao.\nURL to article: https://www.autonomija.info/kriza-nije-bauk.html


Marković i predstavnici CDT-a razgovarali o snaženju izbornog sistema – Borba\nMarković i predstavnici CDT-a razgovarali o snaženju izbornog sistema\nPredsjednik Vlade Crne Gore Duško Marković razgovarao je danas sa izvršnim direktorom Centra za demokratsku tranziciju CDT Draganom Koprivicom, u okviru dijaloga i inicijative “Savez za Evropu”, kroz koju se želi postići konsenzus o pitanjima važnim za prevazilažinje podjela i dinamičniji put ka Evropskoj uniji.\nKako je saopšteno iz kabineta predsjednika Vlade, u veoma konstruktivnom, kvalitetnom i sadržajnom razgovoru, premijer i predstavnici Vlade su dobili više prijedloga i inicijativa u cilju jačanja kredibiliteta institucija i povjeranja javnosti u njihov rad, kao i snaženja izbornog sistema.\n“Podsjećamo da je Vlada pokrenula širok dijalog sa relevantnim društvenim akterima u cilju unapređenja integracionog procesa kao ključnog cilja državne politike, te završetka procesa sveobuhvatnih reformi i ukupnog napretka društva”, naveli su.\nPoručuju da će Vlada odgovorno i sa pažnjom razmotriti sve sugestije koje je dobila na današnjem sastanku od CDT-a i u odnosu na njih se odrediti u toku ili na kraju cijelog procesa.\nDF: Javni sevis nije javni servis nego TV ANB-a!\nKako vas nije sramota da ovo objavkjujete…sa kim je to premijer razgovarao?\nNiti jedna stranka nije prihvatila da razgovara sa njim…sramota da ovakvo poniženje prodje kao da je razgovarao maltene sa Trampom…


Marković: EU sprema više desetina milijardi eura pomoći Zapadnom Balkanu | Mondo.Me Prod\nMarkovic Evropska perspektiva Crne Gore sasvim izvjesna\nMarković: EU sprema više desetina milijardi eura pomoći Zapadnom Balkanu 0 Podijeli Podijeli na facebook Podijeli na twitter Podijeli na viber Pošalji na mail\n14.07.2020. / 07:44 07:49\nAutor mondo.me 14.07.2020. / 07:44 07:49\nPredsjednik Vlade Duško Marković ocijenio je uspješnom jučerašnju posjetu Briselu i razgovore na visokim zvaničnicima Evropske unije, saopšteno je iz Vlade.\n„Evropska perspektiva Crne Gore je sasvim izvjesna. Poslate su snažne poruke o toj perspektivi i o očekivanjima da će Crna Gora snažno nastaviti svoju evropsku integraciju, da će odgovoriti na ono što su trenutni izazovi i potrebe u tom procesu prije svega na polju jačanja vladavine prava koja uključuje dalju reformu pravosuđa, borbu protiv kriminala i korupcije i naravno pitanje medijskih sloboda. I puno smo razgovarali o tome kako da ne samo Crnoj Gori nego cijelom Zapadnom Balkanu se obezbijedi izvjesna ekonomska perspektiva posebno u kontekstu posljedica koje je izazvao koronavirus“, kazao je premijer na kraju posjete Televiziji Crne Gore.\nMarković je razgovarao sa predsjednikom Evropskog savjeta Šarlom Mišelom o narednoj, najizazovnijoj fazi pristupnih pregovora.\nMišel je, kako navode iz Vlade, čestitao Crnoj Gori na otvaranju posljednjeg pregovaračkog poglavlja konstatujući da je naša zemlja lider u procesu pristupanja, te rekao da Crna Gora može računati na pomoć i podršku Unije i dodao da EU ima jasan interes za stabilnost i napredak Crne Gore i regiona.\nU razgovoru sa predsjednikom Evropskog parlamenta, Davidom Sasolijem, je saopšteno da Crna Gora cijeni to što je EP spreman da posmatra predstojeće izbore. "Mi ćemo učiniti sve da oni budu održani na bezbjedan način po zdravlje građana. Aktivni Parlament igra ključnu ulogu u evropskom procesu."\nMarković i potpredsjednik Evropske komisije i visoki predstavnik za vanjsku politiku Evropske unije Žozef Borelj podvukli su, kako je saopšteno iz Vlade, strateški značaj koji naš region ima za EU.\n"Rješavanje otvorenih pitanja na Zapadni Balkan je garant njegovog dugoročnog ekonomskog razvoja i stabilnosti i preduslov dinamične integracije u Uniju. I na ovom sastanku konstatovan je odličan napredak Crne Gore na putu ka Evropskoj uniji", dodaje se u saopštenju.\nKomesar za proširenje i evropsku susjedsku politiku Oliver Varhelji je na sastanku sa predsjednikom Vlade Crne Gore pozdravio odluku naše zemlje da prihvati novu metodologiju pregovora, ističu iz Vlade. "Sada je ključno dalje jačanje rezultata u poglavljima 23 i 24 u cilju ispunjavanja privremenih i dobijanju završnih mjerila."\nKonstatovano je, dodaje se, da će investicioni plan za Zapadni Balkan, koji EU priprema za jesen, imati veliki značaj u razvoju regiona i oporavku ekonomije od posljedica pandemije koronavirusa.\n„On će biti vrijedan više desetina milijardi eura. Crna Gora je pozvana da ponudi svoje projekte koji se tiču infrastrukture, u energetici, saobraćaju, digitalnoj ekonomiji, obnovljivim izvorima energije. Mi smo u prilici da takve projekte imamo na jedinstvenoj investicionoj listi i brzo ih ponudimo Evropskoj komisiji. Vjerujem da će oni biti pozitivno ocijenjeni i da ćemo dobiti neophodna sredstva“, kazao je predsjednik Vlade Duško Marković na kraju posjete institucijama Evropske unije.


Partizan - Znači li ovaj potez da je Savo definitivno otpisao letošnje pojačanje? - Sportske.net\nIstovremeno, nova prilika za još jednog igrača koji je letos stigao u Humsku.\nStrahinji Pavloviću naglo skočila cena, biće ''vrelo'' u Humskoj!Sejduba Suma se oglasio iz Malija!Sadik govorio za italijanske medije, Miloševiću i Rudiju Garsiji duguje sve!Savo i Kokeza ponovo zajedno...Zašto je ''Bambi'' ljut?\nReprezentativni desni bek Partizana Nemanja Miletić je dugo ove sezone bio bez prave alternative na toj poziciji.\nVeteran Miroslav Vulićević više nije u ozbiljnim planovima trenera Miloševića, ali se očekivalo da mladi Periša Pešukić povremeno odmenjuje Miletića.\nOd svog letošnjeg dolaska u Humsku, Pešukić je nastupio samo na dve takmičarske utakmice, koje je, zanimljivo, Partizan sa njim u timu ubedljivo dobio, bez primljenog gola (Rad 3:0, Vodojaža u Kupu 6:0).\nMeđutim, ni posle tog meča u Grošnici njegov status se nije popravio. Ne samo da Pešukić ponovo ne dobija priliku ni da bude među rezervama, već ga u konkurenciji za sastav tima nije bilo ni protiv Inđije, kada je Miletić bio pošteđen napora.\nTada je na mesto desnog beka prekomandovan Aleksandar Lutovac, koji se solidno snašao u toj ulozi, pa sada deluje da će Pešukić biti i u njegovoj, ne samo u Miletićevoj senci.\n''Nije me iznenadila Miloševićeva prekomanda, pričali smo nekoliko dana pred utakmicu i šef me je pitao da li bih želeo da igram desnog beka.\nZadovoljan sam, iako mi je ovo prva utakmica koju sam počeo na novoj poziciji, trebalo mi je i trebaće mi sigurno vremena da se naviknem na defanzivne zadatke i stvari sa kojima se nisam susretao igrajući na krilu.\nTrudio sam se da što kvalitetnije odradim sve što je stručni štab zahtevao od mene'', objašnjava Lutovac, a prenosi ''Žurnal''.\nUskoro će zimski prelazni rok, biće zanimljivo videti da li će Pešukić dobiti novu priliku za dokazivanje tokom priprema, ili će se Lutovac ustaliti u novoj ulozi.